ΟΔΗΓΊΑ 2012/6/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 14ης Μαρτίου 2012 για την τροποποίηση της οδηγίας 78/660/EOK του Συμβουλίου περί των ετησίων λογαριασμών εταιρειών ορισμένων μορφών όσον αφορά τις μικρομονάδες (Κείμενο που παρουσιάζει ενδιαφέρον για τον ΕΟΧ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 50 παράγραφος 1, Έχοντας υπόψη την πρόταση της Ευρωπαϊκής Επιτροπής, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1), Αποφασίζοντας σύμφωνα με τη συνήθη νομοθετική διαδικασία (2), Εκτιμώντας τα ακόλουθα: (1) Το Ευρωπαϊκό Συμβούλιο της 8ης και 9ης Μαρτίου 2007 υπογράμμισε, στα συμπεράσματά του, ότι η μείωση του διοικητικού φόρτου είναι σημαντική για την τόνωση της οικονομίας της Ευρώπης και ότι απαιτείται έντονη κοινή προσπάθεια για τη μείωση του διοικητικού φόρτου εντός της Ευρωπαϊκής Ένωσης. (2) Η λογιστική έχει επισημανθεί ως ένας από τους βασικούς τομείς στον οποίο είναι δυνατό να μειωθεί ο διοικητικός φόρτος των εταιρειών εντός της Ένωσης. (3) Στη σύσταση 2003/361/ΕΚ της Επιτροπής (3) δίδεται ο ορισμός των πολύ μικρών, των μικρών και των μεσαίων επιχειρήσεων. Ωστόσο, οι διαβουλεύσεις με τα κράτη μέλη έδειξαν ότι τα ελάχιστα όρια που περιλαμβάνει η εν λόγω σύσταση για τις πολύ μικρές επιχειρήσεις είναι ίσως πολύ υψηλά από λογιστική άποψη. Επομένως, θα πρέπει να προστεθεί μια υποομάδα πολύ μικρών επιχειρήσεων, οι λεγόμενες μικρομονάδες, στις οποίες να υπαχθούν εταιρείες με μικρότερα ελάχιστα όρια για το σύνολο ισολογισμού και το καθαρό ύψος κύκλου εργασιών από τα ισχύοντα για τις πολύ μικρές επιχειρήσεις. (4) Οι μικρομονάδες αναπτύσσουν ως επί το πλείστον επιχειρηματικές δραστηριότητες σε τοπικό ή περιφερειακό επίπεδο, χωρίς καμία ή με περιορισμένη διασυνοριακή δραστηριότητα. Επιπλέον, έχουν σημαντικό ρόλο στη δημιουργία θέσεων απασχόλησης, την προώθηση της έρευνας και της ανάπτυξης και τη δημιουργία νέων οικονομικών δραστηριοτήτων. (5) Οι μικρομονάδες έχουν στη διάθεσή τους περιορισμένους πόρους για να ανταποκρίνονται σε υψηλές κανονιστικές απαιτήσεις. Ωστόσο, υπόκεινται συχνά στους ίδιους κανόνες χρηματοοικονομικής πληροφόρησης με τις μεγαλύτερες εταιρείες. Οι εν λόγω κανόνες αποτελούν επιβάρυνση, η οποία δεν είναι ανάλογη με το μέγεθός τους και, άρα, είναι δυσανάλογη για τις πολύ μικρές επιχειρήσεις σε σύγκριση με τις μεγαλύτερες. Επομένως, θα πρέπει να είναι δυνατόν να απαλλάσσονται οι μικρομονάδες από ορισμένες υποχρεώσεις οι οποίες ενδέχεται να συνεπάγονται αδικαιολόγητα επαχθή διοικητικό φόρτο για αυτές. Εντούτοις, οι μικρομονάδες θα πρέπει να εξακολουθούν να υπόκεινται σε κάθε εθνική υποχρέωση να τηρούν αρχεία που να απεικονίζουν τις επιχειρηματικές συναλλαγές και τη χρηματοοικονομική θέση τους. (6) Δεδομένου ότι ο αριθμός των επιχειρήσεων, για τις οποίες θα ισχύουν τα ελάχιστα όρια που προβλέπονται στην παρούσα οδηγία, θα ποικίλλει σε μεγάλο βαθμό από το ένα κράτος μέλος στο άλλο και δεδομένου ότι οι δραστηριότητες των μικρομονάδων δεν επηρεάζουν ή επηρεάζουν σε περιορισμένο βαθμό το διαμεθοριακό εμπόριο ή τη λειτουργία της εσωτερικής αγοράς, τα κράτη μέλη θα πρέπει να λάβουν υπόψη τους αυτήν τη διαφορά αντικτύπου κατά την εφαρμογή της παρούσας οδηγίας σε εθνικό επίπεδο. (7) Τα κράτη μέλη θα πρέπει να λαμβάνουν υπόψη τις ειδικές συνθήκες και ανάγκες των δικών τους αγορών όταν λαμβάνουν αποφάσεις σχετικά με το πώς ή εάν πρέπει να εφαρμόσουν καθεστώς μικρομονάδων στο πλαίσιο της οδηγίας 78/660/ΕΟΚ του Συμβουλίου (4). (8) Οι μικρομονάδες πρέπει να λαμβάνουν υπόψη έσοδα και έξοδα που αφορούν το χρηματοοικονομικό έτος, ανεξάρτητα από την ημερομηνία εισπράξεως των εσόδων ή πληρωμής των εξόδων. Ωστόσο, ο υπολογισμός των προπληρωμών και δεδουλευμένων εσόδων, και οφειλών και αναβαλλόμενων εσόδων μπορεί να είναι επαχθής για τις μικρομονάδες. Επομένως, θα πρέπει να επιτραπεί στα κράτη μέλη να απαλλάσσουν τις μικρομονάδες από την υποχρέωση υπολογισμού και παρουσίασης αυτών των στοιχείων, μόνο κατά το μέτρο που η απαλλαγή αυτή ισχύει για έξοδα εκτός του κόστους πρώτων υλών και αναλώσιμων υλικών, των αναπροσαρμογών αξιών, των δαπανών προσωπικού και τη φορολογία. Με αυτόν τον τρόπο, μπορεί να μειωθεί ο διοικητικός φόρτος που συνεπάγεται ο υπολογισμός σχετικά μικρών υπολοίπων. (9) Η δημοσίευση ετήσιων λογαριασμών μπορεί να είναι επαχθής για τις μικρομονάδες. Ταυτοχρόνως, τα κράτη μέλη είναι ανάγκη να εξασφαλίζουν ότι εκπληρώνονται οι υποχρεώσεις που προβλέπονται από την παρούσα οδηγία. Άρα, τα κράτη μέλη θα πρέπει να μπορούν να απαλλάσσουν τις μικρομονάδες από τη γενική απαίτηση δημοσίευσης, υπό τον όρο ότι οι πληροφορίες ισολογισμού έχουν κατατεθεί νομότυπα σύμφωνα με εθνικό δίκαιο, σε μια τουλάχιστον καθορισμένη αρμόδια αρχή, και ότι οι πληροφορίες διαβιβάζονται στα μητρώα επιχειρήσεων, ούτως ώστε να υπάρχει δυνατότητα παροχής αντιγράφου κατόπιν αίτησης. Σε αυτές τις περιπτώσεις, η υποχρέωση εκ του άρθρου 47 της οδηγίας 78/660/ΕΟΚ περί δημοσιεύσεως κάθε λογιστικού εγγράφου, σύμφωνα με το άρθρο 3 παράγραφος 5 της οδηγίας 2009/101/ΕΚ (5), δεν θα έχει εφαρμογή. (10) Στόχος της παρούσας οδηγίας είναι να δοθεί η δυνατότητα στα κράτη μέλη να δημιουργήσουν ένα απλό περιβάλλον χρηματοοικονομικής πληροφόρησης για τις μικρομονάδες. Η χρήση εύλογων αξιών μπορεί να οδηγήσει στην ανάγκη δημοσιοποίησης λεπτομερών στοιχείων ώστε να εξηγηθεί η βάση καθορισμού της εύλογης αξίας ορισμένων στοιχείων. Δεδομένου ότι το καθεστώς των μικρομονάδων προβλέπει μια πολύ περιορισμένη δημοσιότητα στοιχείων μέσω του προσαρτήματος των λογαριασμών, οι χρήστες των λογαριασμών των μικρομονάδων δεν θα μπορούν να γνωρίζουν αν τα ποσά που εμφανίζονται στον λογαριασμό αποτελεσμάτων χρήσεως και στον ισολογισμό ανταποκρίνονται ή όχι σε εύλογες αξίες. Επομένως, για να εξασφαλιστεί εν προκειμένω βεβαιότητα στους χρήστες λογαριασμών, τα κράτη μέλη δεν θα πρέπει να επιτρέπουν ή να απαιτούν από τις μικρομονάδες να αξιοποιούν οιαδήποτε απαλλαγή προβλεπόμενη για αυτές από την παρούσα οδηγία για να χρησιμοποιήσουν τη βάση αποτίμησης στην εύλογη αξία κατά την κατάρτιση των λογαριασμών τους. Επιχειρήσεις μεγέθους μικρομονάδας που επιθυμούν ή οφείλουν να χρησιμοποιήσουν εύλογες αξίες θα μπορούν πάντα να το πράξουν χρησιμοποιώντας άλλα καθεστώτα βάσει της παρούσας οδηγίας, εφόσον ένα κράτος μέλος το επιτρέπει ή το απαιτεί. (11) Κατά τη λήψη αποφάσεων σχετικά με το πώς ή το κατά πόσον θα εφαρμόσουν καθεστώς μικρομονάδας στο πλαίσιο της οδηγίας 78/660/ΕΟΚ, τα κράτη μέλη θα πρέπει να εξασφαλίζουν ότι οι μικρομονάδες που πρόκειται να ενοποιηθούν σύμφωνα με την οδηγία 83/349/ΕΟΚ του Συμβουλίου (6) για τους ενοποιημένους λογαριασμούς θα πρέπει να κάνουν χρήση λογιστικών στοιχείων επαρκώς λεπτομερών προς το σκοπό τούτο και ότι οι εξαιρέσεις που προβλέπονται στην παρούσα οδηγία ισχύουν με την επιφύλαξη της υποχρέωσης παροχής ενοποιημένων λογαριασμών σύμφωνα με την οδηγία 83/349/ΕΟΚ. (12) Δεδομένου ότι ο στόχος της παρούσας οδηγίας, δηλαδή η μείωση του διοικητικού φόρτου των μικρομονάδων, είναι αδύνατον να επιτευχθεί επαρκώς από τα κράτη μέλη και δύναται συνεπώς, λόγω των αποτελεσμάτων του, να επιτευχθεί καλύτερα σε επίπεδο Ένωσης, η Ένωση μπορεί να λάβει μέτρα, σύμφωνα με την αρχή της επικουρικότητας που διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο εν λόγω άρθρο, η παρούσα οδηγία δεν υπερβαίνει τα αναγκαία όρια προς την επίτευξη του εν λόγω στόχου. (13) Θα πρέπει, επομένως, να τροποποιηθεί αναλόγως η οδηγία 78/660/ΕΟΚ, ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Τροποποιήσεις της οδηγίας 78/660/ΕΟΚ Η οδηγία 78/660/ΕΟΚ τροποποιείται ως εξής: 1) Παρεμβάλλεται το ακόλουθο άρθρο: «Άρθρο 1α 1. Τα κράτη μέλη δύνανται να προβλέψουν απαλλαγή από ορισμένες υποχρεώσεις της παρούσας οδηγίας σύμφωνα με τις παραγράφους 2 και 3 για τις εταιρείες οι οποίες, κατά την ημερομηνία κλεισίματος του ισολογισμού τους, δεν υπερβαίνουν τα όρια των δύο από τα ακόλουθα τρία κριτήρια (μικρομονάδες): α) σύνολο ισολογισμού: 350 000 EUR, β) καθαρό ύψος κύκλου εργασιών: 700 000 EUR, γ) μέσος αριθμός απασχολουμένων ατόμων κατά τη διάρκεια του οικονομικού έτους: 10. 2. Τα κράτη μέλη μπορούν να απαλλάσσουν τις εταιρείες που αναφέρονται στην παράγραφο 1 από ορισμένες ή όλες τις ακόλουθες υποχρεώσεις: α) την υποχρέωση παρουσίασης “Προπληρωμών και δεδουλευμένων εσόδων” και “Οφειλών και αναβαλλόμενων εσόδων” σύμφωνα με τα άρθρα 18 και 21· β) όταν ένα κράτος μέλος αξιοποιεί τη δυνατότητα του στοιχείου α) της παρούσας παραγράφου, δύναται να επιτρέπει στις εταιρείες αυτές, μόνο για τα άλλα έξοδα που προβλέπονται στην παράγραφο 3 στοιχείο β) σημείο vi), να παρεκκλίνουν από το άρθρο 31 παράγραφος 1 στοιχείο δ) όσον αφορά την αναγνώριση “Προπληρωμών και δεδουλευμένων εσόδων” και “Οφειλών και αναβαλλόμενων εσόδων”, υπό την προϋπόθεση ότι αυτό το γεγονός δημοσιοποιείται στο προσάρτημα ή, σύμφωνα με το στοιχείο γ) της παρούσας παραγράφου, στο κάτω μέρος του ισολογισμού· γ) από την υποχρέωση κατάρτισης προσαρτήματος σύμφωνα με τα άρθρα 43 έως 45, υπό την προϋπόθεση ότι οι πληροφορίες που απαιτούνται στο άρθρο 14, στο άρθρο 43 παράγραφος 1 σημείο 13) της παρούσας οδηγίας και στο άρθρο 22 παράγραφος 2 της οδηγίας 77/91/ΕΟΚ (7) δημοσιοποιούνται στο κάτω μέρος του ισολογισμού· δ) από τη υποχρέωση σύνταξης ετήσιας έκθεσης, σύμφωνα με το άρθρο 46, υπό την προϋπόθεση ότι οι πληροφορίες που απαιτούνται στο άρθρο 22 παράγραφος 2 της οδηγίας 77/91/ΕΟΚ δημοσιοποιούνται στο προσάρτημα των λογαριασμών ή, σύμφωνα με το στοιχείο γ) της παρούσας παραγράφου, στο κάτω μέρος του ισολογισμού· ε) από την υποχρέωση δημοσίευσης ετήσιων λογαριασμών σύμφωνα με τα άρθρα 47 έως 50α, υπό τον όρο ότι οι πληροφορίες ισολογισμού που περιέχονται σε αυτούς έχουν κατατεθεί νομότυπα σύμφωνα με το εθνικό δίκαιο σε μια τουλάχιστον αρμόδια αρχή που καθορίζει το κράτος μέλος. Σε περίπτωση που η αρμόδια αρχή δεν είναι το κεντρικό μητρώο, το εμπορικό μητρώο ή το μητρώο εταιρειών, όπως αναφέρεται στο άρθρο 3 παράγραφος 1 της οδηγίας 2009/101/ΕΚ (8), η αρμόδια αρχή υποχρεούται να κοινοποιήσει στο μητρώο τις πληροφορίες που έχουν κατατεθεί. 3. Τα κράτη μέλη μπορούν να επιτρέπουν στις εταιρείες που αναφέρονται στην παράγραφο 1: α) να καταρτίζουν συνοπτικό μόνο ισολογισμό στον οποίο να εμφανίζονται χωριστά τουλάχιστον οι λογαριασμοί που φέρουν γράμματα στα άρθρα 9 ή 10, ανάλογα με την περίπτωση. Στις περιπτώσεις όπου εφαρμόζεται η παράγραφος 2 στοιχείο α), τα στοιχεία Ε του “ενεργητικού” και Δ του “παθητικού” βάσει του άρθρου 9 ή τα στοιχεία E και K του άρθρου 10 πρέπει να εξαιρούνται από τον ισολογισμό· β) να καταρτίζουν συνοπτικά μόνο αποτελέσματα χρήσεως εμφανίζοντας χωριστά τουλάχιστον τα ακόλουθα στοιχεία, ανάλογα με την περίπτωση: i) καθαρό ύψος του κύκλου εργασιών, ii) άλλα έσοδα, iii) κόστος αναλωθεισών πρώτων υλών και αναλώσιμων υλικών, iv) δαπάνες προσωπικού, v) διορθώσεις αξιών, vi) λοιπά έξοδα, vii) φόροι, viii) κέρδη ή ζημίες. 4. Τα κράτη μέλη δεν επιτρέπουν ούτε απαιτούν την εφαρμογή του τμήματος 7α σε οιαδήποτε μικρομονάδα κάνει χρήση οιασδήποτε απαλλαγής προβλεπόμενης στις παραγράφους 2 και 3. 5. Για τις εταιρείες που αναφέρονται στην παράγραφο 1, οι ετήσιοι λογαριασμοί που καταρτίζονται σύμφωνα με τις παραγράφους 2, 3 και 4 θεωρούνται ότι αποδίδουν την πραγματική εικόνα που απαιτείται από το άρθρο 2 παράγραφος 3 και, κατά συνέπεια, το άρθρο 2 παράγραφοι 4 και 5 δεν εφαρμόζεται στους εν λόγω λογαριασμούς. 6. Όταν, στην ημερομηνία κλεισίματος του ισολογισμού της, μία εταιρεία υπερβαίνει ή παύει να υπερβαίνει τα όρια των δύο από τα τρία κριτήρια που αναφέρονται στην παράγραφο 1, το γεγονός τούτο επηρεάζει την εφαρμογή της παρεκκλίσεως που προβλέπεται στις παραγράφους 2, 3 και 4 μόνο εάν παρουσιασθεί τόσο στο τρέχον όσο και στο προηγούμενο οικονομικό έτος. 7. Στην περίπτωση των κρατών μελών εκείνων που δεν έχουν υιοθετήσει το ευρώ, το ποσό σε εθνικό νόμισμα που είναι αντίστοιχο με τα ποσά που αναφέρονται στην παράγραφο 1 υπολογίζεται με βάση την ισοτιμία που δημοσιεύεται στην Επίσημη Εφημερίδα της Ευρωπαϊκής Ένωσης κατά την ημερομηνία έναρξης ισχύος κάθε οδηγίας στην οποία καθορίζονται τα ποσά αυτά. 8. Το σύνολο ισολογισμού που αναφέρεται στην παράγραφο 1 στοιχείο α) περιλαμβάνει τα στοιχεία Α μέχρι Ε του “ενεργητικού” στο άρθρο 9 ή τα στοιχεία Α μέχρι Ε στο άρθρο 10. Εάν εφαρμόζεται η παράγραφος 2 στοιχείο α), το σύνολο ισολογισμού που αναφέρεται στην παράγραφο 1 στοιχείο α) περιλαμβάνει οποιοδήποτε από τα στοιχεία Α μέχρι Δ του “ενεργητικού” στο άρθρο 9 ή τα στοιχεία Α μέχρι Δ στο άρθρο 10. 2) Στο άρθρο 5, η παράγραφος 1 αντικαθίσταται από το ακόλουθο κείμενο: «1. Κατά παρέκκλιση από το άρθρο 4 παράγραφοι 1 και 2, τα κράτη μέλη δικαιούνται να θεσπίσουν ειδικούς λεπτομερείς σχεδιασμούς για τους ετήσιους λογαριασμούς των εταιρειών επενδύσεων και των εταιρειών χαρτοφυλακίου, υπό τον όρο ότι αυτοί οι λεπτομερείς σχεδιασμοί δίδουν εικόνα των εταιρειών αυτών ισοδύναμη με την προβλεπόμενη από το άρθρο 2 παράγραφος 3. Τα κράτη μέλη δεν παρέχουν τις απαλλαγές του άρθρου 1α για τις εταιρείες επενδύσεων ή τις εταιρείες χαρτοφυλακίου.». 3) Το άρθρο 53α αντικαθίσταται από το ακόλουθο κείμενο: «Άρθρο 53α Τα κράτη μέλη δεν παρέχουν τις απαλλαγές των άρθρων 1α, 11 και 27, του άρθρου 43 παράγραφος 1 σημεία 7α) και 7β) και των άρθρων 46, 47 και 51 στις εταιρείες των οποίων οι κινητές αξίες είναι εισηγμένες προς διαπραγμάτευση σε ρυθμιζόμενη αγορά κατά την έννοια του άρθρου 4 παράγραφος 1 σημείο 14) της οδηγίας 2004/39/ΕΚ.». Άρθρο 2 Μεταφορά στο εθνικό δίκαιο 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία εάν και όταν αποφασίσουν να κάνουν χρήση οποιασδήποτε δυνατότητας προβλέπεται στο άρθρο 1α της οδηγίας 78/660/ΕΟΚ, λαμβάνοντας ιδίως υπόψη την κατάσταση που επικρατεί σε εθνικό επίπεδο ως προς τον αριθμό των επιχειρήσεων οι οποίες καλύπτονται από τα όρια που προβλέπονται στην παράγραφο 1 του εν λόγω άρθρου. Κοινοποιούν αμέσως στην Επιτροπή το κείμενο αυτών των διατάξεων. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Έκθεση Το αργότερο την 10η Απριλίου 2017 η Επιτροπή θα υποβάλει στο Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή έκθεση σχετικά με την κατάσταση των μικρομονάδων λαμβάνοντας υπόψη ιδίως την κατάσταση σε εθνικό επίπεδο όσον αφορά τον αριθμό των εταιρειών που καλύπτονται από τα κριτήρια που αφορούν το μέγεθος και τη μείωση της διοικητικής επιβάρυνσης που προκύπτει από την εξαίρεση από την απαίτηση δημοσίευσης. Άρθρο 4 Έναρξη ισχύος Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 5 Αποδέκτες Η παρούσα οδηγία απευθύνεται στα κράτη μέλη. Στρασβούργο, 14 Μαρτίου 2012.

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 19ης Δεκεμβρίου 2011 για την απαλλαγή ορισμένων μερών από την επέκταση σε ορισμένα εξαρτήματα ποδηλάτων, του δασμού αντιντάμπινγκ που επιβλήθηκε στα ποδήλατα καταγωγής Λαϊκής Δημοκρατίας της Κίνας με τον κανονισμό (ΕΟΚ) αριθ. 2474/93 του Συμβουλίου, και για την άρση της αναστολής και την ανάκληση της καταβολής του δασμού αντιντάμπινγκ που επεκτάθηκε σε ορισμένα εξαρτήματα ποδηλάτων καταγωγής Λαϊκής Δημοκρατίας της Κίνας που παραχωρήθηκε σε ορισμένα μέρη δυνάμει του κανονισμού (ΕΚ) αριθ. 88/97 της Επιτροπής [κοινοποιηθείσα υπό τον αριθμό Ε(2011) 9473] (2011/876/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), Έχοντας υπόψη τον κανονισμό (ΕΚ) αριθ. 71/97 του Συμβουλίου (2) («κανονισμός επέκτασης») για την επέκταση του οριστικού δασμού αντιντάμπινγκ, που επεβλήθη με τον κανονισμό (ΕΟΚ) αριθ. 2474/93 του Συμβουλίου (3) στα ποδήλατα καταγωγής Λαϊκής Δημοκρατίας της Κίνας, στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας και για την επιβολή του επεκταθέντος δασμού στις εισαγωγές που έχουν καταγραφεί σύμφωνα με τον κανονισμό (ΕΚ) αριθ. 703/96 της Επιτροπής (4), Έχοντας υπόψη τον κανονισμό (ΕΚ) αριθ. 88/97 της Επιτροπής (5) (τον «κανονισμό απαλλαγής») σχετικά με την άδεια για απαλλαγή των εισαγωγών ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας από την επέκταση, με τον κανονισμό (ΕΚ) αριθ. 71/97, του δασμού αντιντάμπινγκ, που επιβλήθηκε με τον κανονισμό (ΕΟΚ) αριθ. 2474/93, και ιδίως το άρθρο 7, Κατόπιν διαβούλευσης με τη συμβουλευτική επιτροπή, Εκτιμώντας τα ακόλουθα: (1) Μετά την έναρξη ισχύος του κανονισμού απαλλαγής, ορισμένες εταιρείες συναρμολόγησης ποδηλάτων υπέβαλαν αιτήσεις δυνάμει του άρθρου 3 του εν λόγω κανονισμού απαλλαγής για απαλλαγή από τον δασμό αντιντάμπινγκ, όπως επεκτάθηκε στις εισαγωγές ορισμένων εξαρτημάτων ποδηλάτων από την Λαϊκή Δημοκρατία της Κίνας με τον κανονισμό (ΕΚ) αριθ. 71/97 (ο «επεκταθείς δασμός αντιντάμπινγκ»). H Επιτροπή δημοσίευσε στην Επίσημη Εφημερίδα διαδοχικούς καταλόγους για τις εταιρείες συναρμολόγησης ποδηλάτων (6), για τις οποίες η πληρωμή του επεκταθέντος δασμού αντιντάμπινγκ όσον αφορά τις εισαγωγές βασικών εξαρτημάτων ποδηλάτων που αποτέλεσαν αντικείμενο διασάφησης για ελεύθερη κυκλοφορία ανεστάλη σύμφωνα με το άρθρο 5 παράγραφος 1 του κανονισμού απαλλαγής. (2) Μετά την τελευταία δημοσίευση του καταλόγου των υπό εξέταση μερών (7), επιλέχθηκε μια κύρια περίοδος εξέτασης. Αυτή η περίοδος καλύπτει το χρονικό διάστημα από την 1η Ιανουαρίου 2011 έως τις 31 Ιουλίου 2011. Ζητήθηκαν επίσης περαιτέρω πληροφορίες για τα έτη 2009 και 2010. Σε όλα τα υπό εξέταση μέρη απεστάλη ερωτηματολόγιο για την παροχή πληροφοριών σχετικά με τις εργασίες συναρμολόγησης που πραγματοποιήθηκαν στη διάρκεια της σχετικής περιόδου εξέτασης. (3) Η Επιτροπή ενημερώθηκε επίσης σχετικά με την εκκαθάριση μιας εταιρείας η οποία είχε απαλλαγεί του επεκταθέντος δασμού αντιντάμπινγκ επί των εξαρτημάτων ποδηλάτων. Επιπλέον, μία εταιρεία ενημέρωσε την Επιτροπή ότι είχε παύσει τις δραστηριότητες συναρμολόγησης. Α. ΑΙΤΗΣΕΙΣ ΑΠΑΛΛΑΓΗΣ ΓΙΑ ΤΙΣ ΟΠΟΙΕΣ ΕΙΧΕ ΧΟΡΗΓΗΘΕΙ ΠΡΟΓΕΝΕΣΤΕΡΑ ΑΝΑΣΤΟΛΗ Α.1. Αποδεκτές αιτήσεις απαλλαγής (4) Η Επιτροπή έλαβε από τα μέρη που αναφέρονται στον πίνακα 1 παρακάτω όλες τις απαιτούμενες πληροφορίες για να αποφασίσει εάν μπορεί να αποδεχθεί τις αιτήσεις τους. Τα μέρη αυτά είχαν ήδη λάβει την αναστολή η οποία άρχισε να ισχύει από την ημερομηνία παραλαβής από την Επιτροπή του πρώτου πλήρους φακέλου με την αίτηση. Βάσει των εν λόγω πληροφοριών, η Επιτροπή διαπίστωσε ότι οι αιτήσεις που υπέβαλαν τα μέρη που αναφέρονται στον πίνακα 1 παρακάτω δύνανται να γίνουν αποδεκτές σύμφωνα με το άρθρο 4 παράγραφος 1 του κανονισμού απαλλαγής. Πίνακας 1 Ονομασία Διεύθυνση Χώρα Πρόσθετος κωδικός TARIC Blue Factory Team S.L. CL Torres y Villaroel 6, Elche Parque Industrial, 03320 Alicante Ισπανία A984 CODE X Sp. z o.o. Olszanka 109, 33-386 Podegrodzie Πολωνία A966 JETLANE SAS (αρχικά JET’LEAN SAS) 4, boulevard de Mons, 59650 Villeneuve-d’Ascq Γαλλία A968 Kwasny & Diekhöner GmbH Herforder Strasse 331, 33609 Bielefeld Γερμανία A993 Maxtec Ltd. 1 Golyamokonarsko shose Str., 4204 Tsaratsovo, Plovdiv Βουλγαρία A991 Metelli di Staffoni Mario & C.S.A.S. Via Trento 68, 25030 Trenzano (BS) Ιταλία A979 Müller GmbH Riedlerweg 7, 8054 Graz Αυστρία A978 (αρχικά A977) Unicykel AB Aröds Industrieväg 14, 422 43 Hisings Backa Σουηδία A967 (5) Διαπιστώθηκε κατά την εξέταση ότι για όλους τους αιτούντες η αξία των εξαρτημάτων καταγωγής ΛΔΚ που χρησιμοποιήθηκαν στις εργασίες συναρμολόγησης που πραγματοποίησαν ήταν μικρότερη από το 60 % της συνολικής αξίας των εξαρτημάτων που χρησιμοποιήθηκαν στις εργασίες αυτές. Κατά συνέπεια, δεν εμπίπτουν στο πεδίο του άρθρου 13 παράγραφος 2 του βασικού κανονισμού. (6) Για τον λόγο αυτό, και σύμφωνα με το άρθρο 7 παράγραφος 1 του κανονισμού απαλλαγής, τα μέρη που αναφέρονται στον παραπάνω πίνακα 1 πρέπει να απαλλαγούν από τον επεκταθέντα δασμό αντιντάμπινγκ. (7) Σύμφωνα με το άρθρο 7 παράγραφος 2 του κανονισμού απαλλαγής, η απαλλαγή των μερών που αναφέρονται στον παραπάνω πίνακα 1 από τον επεκταθέντα δασμό αντιντάμπινγκ πρέπει να αρχίσει να ισχύει από την ημερομηνία παραλαβής των αιτήσεών τους. Επιπλέον, η τελωνειακή οφειλή τους όσον αφορά τον επεκταθέντα δασμό αντιντάμπινγκ πρέπει να θεωρείται άκυρη από την ημερομηνία παραλαβής των αιτήσεών τους. (8) Η εταιρεία Code X Sp. z o.o. άλλαξε τη διεύθυνσή της κατά τη διαδικασία εξέτασης. Η εταιρεία παρέλαβε την αναστολή της στη διεύθυνση ul. Krolewska 16, 00-103 Warszawa, Πολωνία. Κατά την περίοδο αναστολής η διεύθυνση άλλαξε σε Olszanka 109, 33-386 Podegrodzie, Πολωνία. Αυτή η αλλαγή διεύθυνσης δεν επηρεάζει το αρχικό αίτημα για αναστολή ή την απόφαση σχετικά με την εξαίρεση. (9) Η εταιρεία JETLANE SAS άλλαξε την επωνυμία της κατά την περίοδο εξέτασης. Αρχικά η εταιρεία είχε αποτελέσει αντικείμενο αναστολής με την επωνυμία JET’LEAN SAS. Κατά την περίοδο αναστολής η εταιρεία άλλαξε την επωνυμία της σε JETLANE SAS Αυτή η αλλαγή διεύθυνσης δεν επηρεάζει το αρχικό αίτημα για αναστολή ή την απόφαση σχετικά με την εξαίρεση. (10) Ο πρόσθετος κωδικός TARIC A977 που δόθηκε αρχικά στην εταιρεία Müller GmbH είχε χορηγηθεί εκ παραδρομής δύο φορές και έπρεπε να αποσυρθεί. Στις 3 Ιουνίου 2010 δόθηκε στην εταιρεία πρόσθετος κωδικός TARIC A978. Αυτή η αλλαγή κωδικού δεν επηρεάζει το αρχικό αίτημα για αναστολή ή την απόφαση σχετικά με την εξαίρεση. A.2. Αιτήσεις απαλλαγής που απορρίπτονται (11) Το μέρος που αναφέρεται στον πίνακα 2 κατωτέρω υπέβαλε επίσης αίτηση απαλλαγής από τον επεκταθέντα δασμό αντιντάμπινγκ. Πίνακας 2 Ονομασία Διεύθυνση Χώρα Πρόσθετος κωδικός TARIC Bikeworks AC GmbH Ernst-Abbe-Strasse 28, 52249 Eschweiler Γερμανία A980 (12) Το εν λόγω μέρος συναρμολογούσε ποδήλατα ως υπεργολάβος και όχι με τη δική του επωνυμία. Η εταιρεία δεν πραγματοποίησε αγορές εξαρτημάτων και δεν ήταν δυνατόν να αξιολογηθεί εάν οι εργασίες συναρμολόγησης συμμορφώνονταν με τους όρους που προβλέπονται στο άρθρο 7 παράγραφος 1 του κανονισμού εξαίρεσης. (13) Για τους λόγους αυτούς η Επιτροπή έπρεπε να απορρίψει το αίτημα, σύμφωνα με το άρθρο 7 παράγραφος 3 του κανονισμού εξαίρεσης. Κατά συνέπεια, πρέπει να αρθεί η αναστολή της πληρωμής του επεκταθέντος δασμού αντιντάμπινγκ που αναφέρεται στο άρθρο 5 του κανονισμού απαλλαγής και ο επεκταθείς δασμός αντιντάμπινγκ πρέπει να εισπραχθεί από την ημερομηνία παραλαβής της αίτησης που υπέβαλε το εν λόγω μέρος, δηλαδή την ημερομηνία από την οποία άρχισε να ισχύει να αναστολή. A.3. Ανακλήσεις (14) Για τα μέρη που αναφέρονται στον πίνακα 3 παρακάτω η απαλλαγή θα πρέπει να ανακληθεί. Πίνακας 3 Ονομασία Διεύθυνση Χώρα Πρόσθετος κωδικός TARIC Bicicletas de Alava SL C/Arcacha 1, 01006 Vitoria Ισπανία 8963 Fundador-Sociedade Importadora de Sangalhos, Lda. Apartado, 26, P-3781-908 Sangalhos Πορτογαλία 8244 (15) Τα εν λόγω μέρη απηλλάγησαν του επεκταθέντος δασμού αντιντάμπινγκ επί των εξαρτημάτων ποδηλάτων. Επιπλέον, μία εταιρεία ενημέρωσε την Επιτροπή ότι είχε παύσει τις δραστηριότητες συναρμολόγησής. Ύστερα από έρευνα, οι υπηρεσίες της Επιτροπής πληροφορήθηκαν από δικαστήριο της Πορτογαλίας ότι το άλλο μέρος είχε υποβληθεί σε διαδικασία εκκαθάρισης. Πρέπει να ανακληθεί η εξαίρεση και για τα δύο μέρη. Β. ΑΙΤΗΣΕΙΣ ΑΠΑΛΛΑΓΗΣ ΓΙΑ ΤΙΣ ΟΠΟΙΕΣ ΔΕΝ ΕΙΧΕ ΧΟΡΗΓΗΘΕΙ ΠΡΟΓΕΝΕΣΤΕΡΑ ΑΝΑΣΤΟΛΗ B.1. Μη αποδεκτές αιτήσεις απαλλαγής (16) Τα μέρη που απαριθμούνται στον πίνακα 4 υπέβαλαν επίσης αιτήσεις απαλλαγής από την πληρωμή του επεκταθέντος δασμού αντιντάμπινγκ. Πίνακας 4 Ονομασία Διεύθυνση Χώρα Apollo Electric Bikes B.V. Leemstraat 6, 4705 RH Roosendaal Κάτω Χώρες IN CYCLES, Montagem e Comércio de Bicicletas Lda. Zona Industrial de Oiă, Lote A e B, Apartado 175, 3770-059 Oiă Πορτογαλία Kleinebenne GmbH Hansastrasse 22, 33818 Leopoldshöhe Γερμανία MOBIKY-TECH 675, Promenade des Ports, 50000 Saint-Lô Γαλλία MOVITEC SRL Jud. Brasov, Aeroportului Street 2, 507075 Ghimbav Ρουμανία Sun Baby Jacek Gabrus Ul. Jana Styki 12, 64-920 Pila Πολωνία TORPADO S.R.L. Viale Enzo Ferrari 11, 30014 Cavarzere (VE) Ιταλία (17) Ένα από τα εν λόγω μέρη είναι εταιρεία συναρμολόγησης ηλεκτρικών ποδηλάτων της οποίας οι εισαγωγές δεν υπόκεινται στον δασμό αντιντάμπινγκ που επιβάλλεται στα εξαρτήματα ποδηλάτων σύμφωνα με τον κανονισμό (ΕΚ) αριθ. 71/97. Το μέρος αυτό δεν είναι επιλέξιμο για εξαίρεση. Για ορισμένα μέρη ο εφοδιασμός με εξαρτήματα για την παραγωγή ποδηλάτων που καλύπτονται από τα μέτρα σύμφωνα με τον κανονισμό (ΕΚ) αριθ. 71/97 εμπίπτει στο de minimis όριο των λιγότερων από 300 μονάδων σε μηνιαία βάση όπως προσδιορίζεται στο άρθρο 14 στοιχείο γ) του κανονισμού εξαίρεσης. Κατά συνέπεια, τα μέρη αυτά δεν πληρούσαν τους όρους του άρθρου 4 παράγραφος 1 στοιχείο α) του κανονισμού εξαίρεσης και δεν ήταν δυνατόν να παραχωρηθεί εξαίρεση. Ορισμένα άλλα μέρη δεν είχαν αρχίσει ακόμα την παραγωγή ποδηλάτων και, συνεπώς, δεν ήταν δυνατόν να τους χορηγηθεί αναστολή. (18) Όλες οι εταιρείες που αναφέρονται στους πίνακες 1 - 4 παραπάνω ενημερώθηκαν και τους δόθηκε η ευκαιρία να προβούν σε σχολιασμό. Δεν ελήφθη κανένα σχόλιο τέτοιο ώστε να οδηγήσει σε μεταβολή των συμπερασμάτων που διατυπώνονται στην παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα μέρη που απαριθμούνται στον παρακάτω πίνακα 1 απαλλάσσονται από την επέκταση στις εισαγωγές ορισμένων εξαρτημάτων ποδηλάτων από τη Λαϊκή Δημοκρατία της Κίνας, με τον κανονισμό (ΕΚ) αριθ. 71/97, του οριστικού δασμού αντιντάμπινγκ στα ποδήλατα καταγωγής Λαϊκής Δημοκρατίας της Κίνας, ο οποίος επιβλήθηκε με τον κανονισμό (ΕΟΚ) αριθ. 2474/93, όπως τροποποιήθηκε και διατηρήθηκε τελευταία με τον κανονισμό (ΕΚ) αριθ. 1095/2005. Η απαλλαγή αρχίζει να ισχύει για κάθε μέρος από τη σχετική ημερομηνία που αναφέρεται στη στήλη με τίτλο «Ημερομηνία ισχύος». Πίνακας 1 Κατάλογος των μερών που απαλλάσσονται Ονομασία Διεύθυνση Χώρα Απαλλαγή σύμφωνα με τον κανονισμό (ΕΚ) αριθ. 88/97 Ημερομηνία ισχύος Πρόσθετος κωδικός TARIC Blue Factory Team S.L. CL Torres y Villaroel 6, Elche Parque Industrial, 03320 Alicante Ισπανία Άρθρο 7 16.7.2010 A984 CODE X Sp. z o.o. Olszanka 109, 33-386 Podegrodzie (initially ul. Krolewska 16, 00-103 Warszawa) Πολωνία Άρθρο 7 22.1.2010 A966 JETLANE SAS (αρχικά JET’LEAN SAS) 4, boulevard de Mons, 59650 Villeneuve-d’Ascq Γαλλία Άρθρο 7 18.2.2010 A968 Kwasny & Diekhöner GmbH Herforder Strasse 331, 33609 Bielefeld Γερμανία Άρθρο 7 5.7.2011 A993 Maxtec Ltd. 1 Golyamokonarsko shose Str., 4204 Tsaratsovo, Plovdiv Βουλγαρία Άρθρο 7 15.10.2010 A991 Metelli di Staffoni Mario & C.S.A.S. Via Trento 68, 25030 Trenzano (BS) Ιταλία Άρθρο 7 13.4.2010 A979 Müller GmbH Riedlerweg 7, 8054 Graz Αυστρία Άρθρο 7 30.3.2010 Α978 (αρχικά A977) Unicykel AB Aröds Industrieväg 14, 422 43 Hisings Backa Σουηδία Άρθρο 7 11.1.2010 A967 Άρθρο 2 Απορρίπτεται η αίτηση για απαλλαγή από τον επεκταθέντα δασμό αντιντάμπινγκ η οποία υποβλήθηκε σύμφωνα με το άρθρο 3 του κανονισμού (ΕΚ) αριθ. 88/97 από το μέρος που αναφέρεται παρακάτω στον πίνακα 2. Αίρεται η αναστολή της καταβολής του επεκταθέντος δασμού αντιντάμπινγκ δυνάμει του άρθρου 5 του κανονισμού (ΕΚ) αριθ. 88/97 για το ενδιαφερόμενο μέρος της παρούσας απόφασης από τη σχετική ημερομηνία που αναφέρεται στη στήλη με τίτλο «Ημερομηνία ισχύος». Πίνακας 2 Κατάλογος των μερών για τα οποία αίρεται η αναστολή Ονομασία Διεύθυνση Χώρα Αναστολή σύμφωνα με τον κανονισμό (ΕΚ) αριθ. 88/97 Ημερομηνία ισχύος Πρόσθετος κωδικός TARIC Bikeworks AC GmbH Ernst-Abbe-Strasse 28, 52249 Eschweiler Γερμανία Άρθρο 5 11.6.2010 A980 Άρθρο 3 Οι απαλλαγές από την πληρωμή των επεκταθέντων δασμών αντιντάμπινγκ σύμφωνα με το άρθρο 7 του κανονισμού (ΕΚ) αριθ. 88/97 για τα μέρη που αναφέρονται παρακάτω στον πίνακα 3 θα πρέπει να ανακληθούν σύμφωνα με το άρθρο 10 κανονισμού απαλλαγής. Η απαλλαγή από την πληρωμή του επεκταθέντος δασμού αντιντάμπινγκ αίρεται με την παρούσα για τα ενδιαφερόμενα μέρη από την αντίστοιχη ημερομηνία που αναφέρεται στη στήλη με τίτλο «Ημερομηνία ισχύος». Πίνακας 3 Κατάλογος των μερών για τα οποία αίρεται η αναστολή Ονομασία Διεύθυνση Χώρα Απαλλαγή σύμφωνα με τον κανονισμό (ΕΚ) αριθ. 88/97 Ημερομηνία ισχύος Πρόσθετος κωδικός TARIC Bicicletas de Alava SL C/Arcacha 1, 01006 Vitoria Ισπανία Άρθρο 7 1 ημέρα μετά τη δημοσίευση της παρούσας απόφασης 8963 Fundador-Sociedade Importadora de Sangalhos, Lda. Apartado, 26, P-3781-908 Sangalhos Πορτογαλία Άρθρο 7 1 ημέρα μετά τη δημοσίευση της παρούσας απόφασης 8244 Άρθρο 4 Απορρίπτονται οι αιτήσεις για απαλλαγή από τον επεκταθέντα δασμό αντιντάμπινγκ που υποβλήθηκαν από τα μέρη που απαριθμούνται παρακάτω στον πίνακα 4. Πίνακας 4 Κατάλογος των μερών των οποίων η αίτηση για απαλλαγή απορρίπτεται Ονομασία Διεύθυνση Χώρα Apollo Electric Bikes B.V. Leemstraat 6, 4705 RH Roosendaal Κάτω Χώρες IN CYCLES, Montagem e Comércio de Bicicletas Lda. Zona Industrial de Oiă, Lote A e B, Apartado 175, 3770-059 Oiă Πορτογαλία Kleinebenne GmbH Hansastrasse 22, 33818 Leopoldshöhe Γερμανία MOBIKY-TECH 675, Promenade des Ports, 50000 Saint-Lô Γαλλία MOVITEC SRL Jud. Brasov, Aeroportului Street 2, 507075 Ghimbav Ρουμανία Sun Baby Jacek Gabrus Ul. Jana Styki 12, 64-920 Pila Πολωνία TORPADO S.R.L. Viale Enzo Ferrari 11, 30014 Cavarzere (VE) Ιταλία Άρθρο 5 Η παρούσα απόφαση απευθύνεται στα κράτη μέλη και στα μέρη που απαριθμούνται στα άρθρα 1, 2, 3 και 4. Επίσης δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 19 Δεκεμβρίου 2011.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 906/2010 ΤΗΣ ΕΠΙΤΡΟΠΉΣ της 11ης Οκτωβρίου 2010 για την 137η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5 (2), Εκτιμώντας τα ακόλουθα: (1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και άλλων οικονομικών πόρων. (2) Στις 27 και 29 Σεπτεμβρίου 2010, η Επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τα στοιχεία ταυτότητας δύο φυσικών προσώπων από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. (3) Το παράρτημα Ι πρέπει, επομένως, να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Οκτωβρίου 2010.

Δημόσια ασφάλεια


ΚΑΝΟΝΙΣΜΌΣ (ΕΕ) αριθ. 505/2010 ΤΗΣ ΕΠΙΤΡΟΠΉΣ της 14ης Ιουνίου 2010 για τροποποίηση του παραρτήματος II του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 17 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 854/2004 ορίζει συγκεκριμένους κανόνες για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο. (2) Ο κανονισμός (ΕΚ) αριθ. 854/2004 προβλέπει ότι τα κράτη μέλη μεριμνούν ώστε η παραγωγή και η διάθεση στην αγορά ζώντων διθύρων μαλακίων και, κατ’ αναλογίαν, ζώντων εχινοδέρμων, ζώντων χιτωνοφόρων και ζώντων θαλάσσιων γαστεροπόδων να υποβάλλονται σε επίσημους ελέγχους σύμφωνα με το παράρτημα ΙΙ. Το κεφάλαιο II του παραρτήματος ΙΙ περιέχει διατάξεις σχετικά με την κατάταξη των ζωνών παραγωγής και την παρακολούθηση των εν λόγω ζωνών. (3) Οι ζώνες παραγωγής κατατάσσονται ανάλογα με το επίπεδο περιττωματικής μόλυνσης. Τα διηθηματοφάγα (filter feeders), όπως τα δίθυρα μαλάκια, μπορούν να συγκεντρώνουν μικροοργανισμούς που αποτελούν κίνδυνο για τη δημόσια υγεία. Για τον λόγο αυτό, η κατάταξη των ζωνών παραγωγής βασίζεται στην παρουσία ορισμένων μικροοργανισμών που σχετίζονται με την περιττωματική μόλυνση. (4) Τα θαλάσσια γαστερόποδα δεν είναι γενικώς διηθηματοφάγα. Συνεπώς, ο κίνδυνος συγκέντρωσης μικροοργανισμών που σχετίζονται με την περιττωματική μόλυνση θα πρέπει να θεωρείται αμυδρός. Επιπλέον, δεν έχουν αναφερθεί επιδημιολογικές πληροφορίες που να συνδέουν τις διατάξεις για την κατάταξη των ζωνών παραγωγής με κινδύνους για τη δημόσια υγεία που σχετίζονται με τα μη διηθηματοφάγα θαλάσσια γαστερόποδα. (5) Λαμβανομένης υπόψη αυτής της επιστημονικής προόδου, τα εν λόγω θαλάσσια γαστερόποδα, τα οποία δεν είναι διηθηματοφάγα, θα πρέπει να εξαιρούνται από τις διατάξεις σχετικά με την κατάταξη των ζωνών παραγωγής. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα II του κανονισμού (ΕΚ) αριθ. 854/2004 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Ιουνίου 2010.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 12ης Ιανουαρίου 2011 σχετικά με ορισμένα είδη πληροφοριών για τα βιοκαύσιμα και τα βιορευστά που πρέπει να υποβάλλουν οι οικονομικοί φορείς στα κράτη μέλη [κοινοποιηθείσα υπό τον αριθμό Ε(2011) 36] (2011/13/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (1), και ιδίως το άρθρο 18 παράγραφος 3 τρίτο εδάφιο, Έχοντας υπόψη την οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου (2), και ιδίως το άρθρο 7γ παράγραφος 3 τρίτο εδάφιο, Μετά από διαβουλεύσεις με τη συμβουλευτική επιτροπή που συστάθηκε δυνάμει του άρθρου 25 παράγραφος 2 της οδηγίας 2009/28/ΕΚ, Εκτιμώντας τα ακόλουθα: (1) Τα κράτη μέλη οφείλουν να διασφαλίζουν ότι οι οικονομικοί φορείς τους υποβάλλουν έκθεση σχετικά με τη συμμόρφωση των βιορευστών με τα κριτήρια αειφορίας που θεσπίστηκαν με την οδηγία 2009/28/ΕΚ, καθώς και με τη συμμόρφωση των βιοκαυσίμων με τα κριτήρια αειφορίας που θεσπίστηκαν με την εν λόγω οδηγία και την οδηγία 98/70/ΕΚ, και επίσης ότι οικονομικοί φορείς παρέχουν πληροφορίες για ορισμένες πρόσθετες περιβαλλοντικές και κοινωνικές πτυχές. (2) Όσον αφορά τις εν λόγω πρόσθετες περιβαλλοντικές και κοινωνικές πτυχές, η Επιτροπή υποχρεούται να εκπονήσει κατάλογο με τις κατάλληλες και σχετικές πληροφορίες που πρέπει να παρέχονται. (3) Υπάρχουν ή εκπονούνται διάφορα εθελοντικά συστήματα που καθορίζουν πρότυπα για την παραγωγή προϊόντων βιομάζας, στα οποία προβλέπονται απαιτήσεις που καλύπτουν, εν μέρει ή πλήρως, τα κριτήρια αειφορίας καθώς και τις πρόσθετες περιβαλλοντικές και κοινωνικές πτυχές, όπως αυτές καλύπτονται από τον κατάλογο της Επιτροπής. Η Επιτροπή ενδέχεται να αναγνωρίσει τα εν λόγω εθελοντικά συστήματα ως αξιόπιστες και αποδεκτές πηγές στοιχείων με σκοπό την απόδειξη της συμμόρφωσης με τα κριτήρια. Επιπλέον, η Επιτροπή ενδέχεται να αναγνωρίσει ότι τα συστήματα αυτά περιλαμβάνουν ακριβή στοιχεία όσον αφορά τις πρόσθετες περιβαλλοντικές και κοινωνικές πτυχές. (4) Ο υπολογισμός των εκπομπών αερίων του θερμοκηπίου για τα βιοκαύσιμα και τα βιορευστά που περιλαμβάνεται στο σύστημα αειφορίας επιτρέπει τη χρήση προσαύξησης εάν η βιομάζα λαμβάνεται από αποκατεστημένα υποβαθμισμένα εδάφη. (5) Ο υπολογισμός των εκπομπών αερίων του θερμοκηπίου που περιλαμβάνεται στο σύστημα αειφορίας περιλαμβάνει έναν παράγοντα ο οποίος αντικατοπτρίζει τη μείωση των εκπομπών από τη συγκέντρωση γαιάνθρακα στο έδαφος χάρη στη βελτιωμένη γεωργική διαχείριση. (6) Επειδή χρειάζεται να διασφαλισθεί ότι η παροχή πληροφοριών για τις περιβαλλοντικές και κοινωνικές πτυχές δεν συνιστά υπερβολικό διοικητικό φόρτο για τους οικονομικούς φορείς, κρίνεται σκόπιμο να καθορισθεί ότι οι εν λόγω πληροφορίες πρέπει να παρέχονται υπό μορφή δήλωσης η οποία να προσδιορίζει κατά πόσο οι εν λόγω αποστολές βιοκαυσίμων ή βιορευστών πιστοποιήθηκαν ή όχι, ή κατά πόσο έγιναν δεκτές διότι πληρούν τις απαιτήσεις αναγνωρισμένου εθελοντικού συστήματος που περιλαμβάνει τις εν λόγω πτυχές· κατά πόσο χρησιμοποιήθηκε ή όχι η προσαύξηση που αναφέρεται στην αιτιολογική σκέψη 4· και κατά πόσο χρησιμοποιήθηκε ή όχι ο παράγοντας της συγκέντρωσης γαιάνθρακα που αναφέρεται στην αιτιολογική σκέψη 5. (7) Η προσαύξηση που αναφέρεται στην αιτιολογική σκέψη 4 και ο παράγοντας της συγκέντρωσης γαιάνθρακα που αναφέρεται στην αιτιολογική σκέψη 5 αφορούν τις καλλιέργειες. Για τον λόγο αυτό δεν είναι αναγκαίο οι πληροφορίες για τα θέματα αυτά να υποβάλλονται για τα βιοκαύσιμα και τα βιορευστά που έχουν παραχθεί από απόβλητα ή κατάλοιπα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι πληροφορίες που υποβάλλονται από οικονομικούς φορείς για κάθε αποστολή βιοκαυσίμων ή βιορευστών αναφέρουν: α) κατά πόσο η αποστολή πιστοποιήθηκε ή έγινε δεκτή διότι πληροί τις απαιτήσεις του εθελοντικού συστήματος που αναγνωρίστηκε από την Επιτροπή σύμφωνα με το άρθρο 18 παράγραφος 4 δεύτερο εδάφιο της οδηγίας 2009/28/ΕΚ και το άρθρο 7γ παράγραφος 4 δεύτερο εδάφιο της οδηγίας 98/70/ΕΚ, περιλαμβάνει ακριβή στοιχεία με σκοπό την ενημέρωση για τα μέτρα που ελήφθησαν για την προστασία των εδαφών, των υδάτων και του αέρα, την αποκατάσταση υποβαθμισμένων εδαφών, την αποφυγή υπερβολικής κατανάλωσης νερού σε περιοχές με λειψυδρία ή/και συνυπολογισμό των θεμάτων που αναφέρονται στο άρθρο 17 παράγραφος 7 δεύτερο εδάφιο της οδηγίας 2009/28/ΕΚ και στο άρθρο 7β παράγραφος 7 δεύτερο εδάφιο της οδηγίας 98/70/ΕΚ· β) εάν η αποστολή πιστοποιήθηκε ή έγινε δεκτή όπως αναφέρεται στο στοιχείο α), την ονομασία του εν λόγω εθελοντικού συστήματος· Με εξαίρεση τα βιοκαύσιμα και τα βιορευστά που παράγονται από απόβλητα και κατάλοιπα, οι πληροφορίες αναφέρουν επίσης: γ) κατά πόσο χρησιμοποιήθηκε η προσαύξηση που αναφέρεται στο παράρτημα V, μέρος Γ, σημεία 7 και 8 της οδηγίας 2009/28/ΕΚ και στο παράρτημα IV, μέρος Γ, σημεία 7 και 8 της οδηγίας 98/70/ΕΚ στον υπολογισμό των αερίων του θερμοκηπίου που αναφέρεται στο παράρτημα V, μέρος Γ, σημείο 1 της οδηγίας 2009/28/ΕΚ και στο παράρτημα IV, μέρος Γ, σημείο 1 της οδηγίας 98/70/ΕΚ για τις αποστολές· δ) κατά πόσο χρησιμοποιήθηκε ο παράγοντας που εκφράζει τη μείωση των εκπομπών λόγω της συγκέντρωσης γαιάνθρακα στο έδαφος χάρη στη βελτιωμένη γεωργική διαχείριση που αναφέρεται στο παράρτημα V μέρος Γ σημείο 1 της οδηγίας 2009/28/ΕΚ και στο παράρτημα IV μέρος Γ σημείο 1 της οδηγίας 98/70/ΕΚ στον υπολογισμό των αερίων του θερμοκηπίου που αναφέρεται στην ίδια παράγραφο για τις αποστολές. Άρθρο 2 Η παρούσα απόφαση δεν θίγει το δικαίωμα της Επιτροπής να ζητήσει πρόσθετες πληροφορίες από τους οικονομικούς φορείς για τους σκοπούς του άρθρου 23 παράγραφος 2 της οδηγίας 2009/28/ΕΚ. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 12 Ιανουαρίου 2011.

Ενεργειακή πολιτική


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 598/2011 ΤΗΣ ΕΠΙΤΡΟΠΉΣ της 21ης Ιουνίου 2011 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 22 Ιουνίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Ιουνίου 2011.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 2011 για την υπογραφή, εξ ονόματος της Ένωσης, και την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ-Ρωσίας όσον αφορά τις συναλλαγές στον τομέα των υπηρεσιών (2012/107/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Λόγω της οικονομικής σημασίας που έχει για την Ευρωπαϊκή Ένωση η πρόσβαση των ευρωπαίων παρόχων υπηρεσιών στην αγορά της Ρωσικής Ομοσπονδίας, η Επιτροπή διαπραγματεύθηκε με τη Ρωσική Ομοσπονδία εκτενείς δεσμεύσεις από μέρους της τελευταίας όσον αφορά τις συναλλαγές στον τομέα των υπηρεσιών. (2) Οι δεσμεύσεις αυτές, που θα περιληφθούν στο πρωτόκολλο προσχώρησης της Ρωσικής Ομοσπονδίας στον Παγκόσμιο Οργανισμό Εμπορίου (ΠΟΕ), δεν προβλέπουν ισοδύναμο επίπεδο πρόσβασης στην αγορά, όπως ορίζεται στις ισχύουσες δεσμεύσεις που έχει αναλάβει η Ρωσική Ομοσπονδία έναντι της ΕΕ βάσει της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου, της 24ης Ιουνίου 1994 (ΣΕΣΣ). (3) Για να διατηρηθούν οι δεσμεύσεις που έχουν αναληφθεί βάσει της ΣΕΣΣ, είναι αναγκαίο να λάβουν τη μορφή δεσμευτικής συμφωνίας μεταξύ της κυβέρνησης της Ρωσικής Ομοσπονδίας και της Ευρωπαϊκής Ένωσης. (4) Κατά τη διαδικασία των διαπραγματεύσεων προσχώρησης της Ρωσικής Ομοσπονδίας στον ΠΟΕ, η Επιτροπή διαπραγματεύθηκε, εξ ονόματος της Ευρωπαϊκής Ένωσης, συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ-Ρωσίας όσον αφορά τις συναλλαγές στον τομέα των υπηρεσιών («συμφωνία»). (5) Η συμφωνία θα πρέπει να υπογραφεί. (6) Ενόψει της ανάγκης να εξασφαλιστεί ότι οι δεσμεύσεις που έχει αναλάβει η Ρωσική Ομοσπονδία βάσει της ΣΕΣΣ θα εξακολουθήσουν να εφαρμόζονται από την ημερομηνία προσχώρησης της Ρωσικής Ομοσπονδίας στον ΠΟΕ, η συμφωνία θα πρέπει να εφαρμοστεί προσωρινά από την ημερομηνία αυτή μέχρι να ολοκληρωθούν οι διαδικασίες σύναψής της, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται εξ ονόματος της Ένωσης η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ-Ρωσίας όσον αφορά τις συναλλαγές στον τομέα των υπηρεσιών, με την επιφύλαξη της σύναψης της εν λόγω συμφωνίας. Το κείμενο της προς υπογραφή συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου εξουσιοδοτείται να ορίσει το ή τα πρόσωπα που δύνανται να υπογράψουν τη συμφωνία εξ ονόματος της Ένωσης. Άρθρο 3 Κατά τις διατάξεις της, η συμφωνία εφαρμόζεται προσωρινά από την ημερομηνία προσχώρησης της Ρωσικής Ομοσπονδίας στον ΠΟΕ, μέχρι να ολοκληρωθούν οι διαδικασίες σύναψής της (1). Άρθρο 4 Η παρούσα απόφαση αρχίζει να ισχύει την ημέρα της έκδοσής της. Γενεύη, 14 Δεκεμβρίου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ

Διεθείς οργανισμοί


ΚΑΝΟΝΙΣΜΌΣ (ΕΕ) αριθ. 465/2012 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 22ας Μαΐου 2012 για τροποποίηση του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας και του κανονισμού (ΕΚ) αριθ. 987/2009 για καθορισμό της διαδικασίας εφαρμογής του κανονισμού (ΕΚ) αριθ. 883/2004 (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΕ/Ελβετίας) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 48, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία (1), Εκτιμώντας τα ακόλουθα: (1) Προκειμένου να ληφθούν υπόψη οι νομοθετικές αλλαγές σε ορισμένα κράτη μέλη και να εξασφαλισθεί η ασφάλεια δικαίου των ενδιαφερομένων κύκλων, ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου (2) και ο κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (3) θα πρέπει να προσαρμοσθούν. (2) Υποβλήθηκαν σχετικές προτάσεις από τη διοικητική επιτροπή για τον συντονισμό των συστημάτων κοινωνικής ασφάλισης αναφορικά με τον συντονισμό των συστημάτων κοινωνικής ασφάλειας με σκοπό τη βελτίωση και τον εκσυγχρονισμό του ενωσιακού δικαίου και συμπεριλήφθηκαν στον παρόντα κανονισμό. (3) Οι αλλαγές στην κοινωνική πραγματικότητα μπορούν να επηρεάσουν τον συντονισμό των συστημάτων κοινωνικής ασφάλειας. Προκειμένου να διασφαλισθεί η ικανότητα προσαρμογής στις αλλαγές αυτές, χρειάζονται τροποποιήσεις στον τομέα του καθορισμού της εφαρμοστέας νομοθεσίας και των επιδομάτων ανεργίας. (4) Η έννοια της «έδρας βάσης» για τα μέλη προσωπικού πτήσης και τα μέλη πληρώματος θαλάμου επιβατών βάσει του ενωσιακού δικαίου καθορίζεται στο παράρτημα III του κανονισμού (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (4). Προκειμένου να διευκολυνθεί η εφαρμογή του τίτλου II του κανονισμού (ΕΚ) αριθ. 883/2004 στη συγκεκριμένη ομάδα προσώπων, είναι θεμιτό να καταρτισθεί ειδικός κανόνας σύμφωνα με τον οποίο η έννοια της «έδρας βάσης» καθίσταται το κριτήριο για τον προσδιορισμό της εφαρμοστέας νομοθεσίας για τα μέλη προσωπικού πτήσης και τα μέλη πληρώματος θαλάμου επιβατών. Ωστόσο, η εφαρμοστέα νομοθεσία για τα μέλη προσωπικού πτήσης και τα μέλη πληρώματος θαλάμου επιβατών θα πρέπει να παραμείνει σταθερή και η αρχή της «έδρας βάσης» δεν θα πρέπει να οδηγεί σε συχνές αλλαγές της εφαρμοστέας νομοθεσίας λόγω προτύπων της εργασίας ή εποχιακών αναγκών. (5) Σε περιπτώσεις στις οποίες ένα πρόσωπο εργάζεται σε δύο ή περισσότερα κράτη μέλη θα πρέπει να αποσαφηνισθεί ότι η προϋπόθεση άσκησης «ουσιώδους μέρους» της δραστηριότητας, κατά την έννοια του άρθρου 13 παράγραφος 1 του κανονισμού (ΕΚ) αριθ. 883/2004, ισχύει και για άτομα που ασκούν δραστηριότητες για διάφορες επιχειρήσεις ή εργοδότες. (6) Ο κανονισμός (ΕΚ) αριθ. 883/2004 θα πρέπει να τροποποιηθεί με τη συμπερίληψη νέας διάταξης που θα διασφαλίζει ότι ένας μη μισθωτός μεθοριακός εργαζόμενος που έχει περιέλθει σε πλήρη ανεργία δικαιούται επιδόματα, εφόσον έχει συμπληρώσει περιόδους ασφάλισης ως μη μισθωτός ή περιόδους μη μισθωτής δραστηριότητας που αναγνωρίζονται για τους σκοπούς της χορήγησης επιδομάτων ανεργίας στο αρμόδιο κράτος μέλος και εφόσον ο μη μισθωτός δεν καλύπτεται από σύστημα επιδομάτων ανεργίας στο κράτος μέλος κατοικίας. Η διάταξη αυτή θα πρέπει να επανεξετασθεί υπό το πρίσμα της εμπειρίας μετά από δύο χρόνια εφαρμογής και, εάν καταστεί αναγκαίο, θα πρέπει να τροποποιηθεί. (7) Κατά συνέπεια, οι κανονισμοί (ΕΚ) αριθ. 883/2004 και (ΕΚ) αριθ. 987/2009 θα πρέπει να τροποποιηθούν αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 883/2004 τροποποιείται ως εξής: 1) Σε ολόκληρο το κείμενο, ο όρος «η Επιτροπή των Ευρωπαϊκών Κοινοτήτων» αντικαθίσταται από τον όρο «η Ευρωπαϊκή Επιτροπή». 2) Παρεμβάλλεται η ακόλουθη αιτιολογική σκέψη: «(18β) Στο παράρτημα III του κανονισμού (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (5), ορίζεται η έννοια της “έδρας βάσης” για τα μέλη προσωπικού πτήσης και τα μέλη πληρώματος θαλάμου επιβατών ως τόπος καθοριζόμενος για το μέλος του πληρώματος από τον αερομεταφορέα από τον οποίο το μέλος του πληρώματος συνήθως ξεκινά και στον οποίο συνήθως καταλήγει μετά από μια περίοδο υπηρεσίας ή από διαδοχικές περιόδους υπηρεσίας και στον οποίο, υπό κανονικές συνθήκες, ο αερομεταφορέας δεν είναι υπεύθυνος για την παροχή καταλύματος στο συγκεκριμένο μέλος πληρώματος. Προκειμένου να διευκολυνθεί η εφαρμογή του τίτλου II του παρόντος κανονισμού στα μέλη προσωπικού πτήσης και τα μέλη πληρώματος θαλάμου επιβατών, είναι θεμιτό να χρησιμοποιηθεί η έννοια της “έδρας βάσης” ως το κριτήριο για τον προσδιορισμό της εφαρμοστέας νομοθεσίας τα μέλη προσωπικού πτήσης και τα μέλη πληρώματος θαλάμου επιβατών. Ωστόσο, η εφαρμοστέα νομοθεσία για τα μέλη προσωπικού πτήσης και τα μέλη πληρώματος θαλάμου επιβατών θα πρέπει να παραμείνει σταθερή και η αρχή της έδρας βάσης δεν θα πρέπει να οδηγεί σε συχνές αλλαγές της εφαρμοστέας νομοθεσίας λόγω προτύπων της εργασίας ή εποχιακών αναγκών. 3) Το άρθρο 9 αντικαθίσταται από το ακόλουθο κείμενο: «Άρθρο 9 Δηλώσεις των κρατών μελών σχετικά με το πεδίο εφαρμογής του παρόντος κανονισμού 1. Τα κράτη μέλη κοινοποιούν στην Ευρωπαϊκή Επιτροπή εγγράφως τις δηλώσεις που γίνονται σύμφωνα με το άρθρο 1 σημείο 1, τη νομοθεσία και τα συστήματα που αναφέρονται στο άρθρο 3, τις συμβάσεις τις οποίες έχουν συνάψει και οι οποίες αναφέρονται στο άρθρο 8 παράγραφος 2, τις ελάχιστες παροχές οι οποίες αναφέρονται στο άρθρο 58 και την έλλειψη ασφαλιστικού συστήματος, όπως αναφέρεται στο άρθρο 65α παράγραφος 1, καθώς και τις ουσιαστικές τροποποιήσεις. Οι εν λόγω κοινοποιήσεις αναφέρουν την ημερομηνία από την οποία ο παρών κανονισμός αρχίζει να εφαρμόζεται στα συστήματα που προσδιορίζονται από τα κράτη μέλη στις δηλώσεις τους. 2. Οι κοινοποιήσεις αυτές υποβάλλονται στην Ευρωπαϊκή Επιτροπή κάθε χρόνο και λαμβάνουν την απαιτούμενη δημοσιότητα.». 4) Στο άρθρο 11, προστίθεται η ακόλουθη παράγραφος: «5. Δραστηριότητα μέλους προσωπικού πτήσης ή μέλους πληρώματος θαλάμου επιβατών που εκτελεί υπηρεσίες αερομεταφοράς επιβατών ή φορτίου θεωρείται η δραστηριότητα που ασκείται στο κράτος μέλος στο οποίο ευρίσκεται η έδρα βάσης, όπως ορίζεται στο παράρτημα III του κανονισμού (ΕΟΚ) αριθ. 3922/91.». 5) Στο άρθρο 12, η παράγραφος 1 αντικαθίσταται από το ακόλουθο κείμενο: «1. Το πρόσωπο που ασκεί μισθωτή δραστηριότητα σε κράτος μέλος για λογαριασμό εργοδότη ο οποίος ασκεί κανονικά τις δραστηριότητές του εκεί και το οποίο έχει αποσπαστεί από τον εν λόγω εργοδότη σε άλλο κράτος μέλος για να εκτελέσει εργασία για λογαριασμό του εν λόγω εργοδότη, εξακολουθεί να υπάγεται στη νομοθεσία του πρώτου κράτους μέλους, υπό τον όρο ότι η προβλεπόμενη διάρκεια της εργασίας δεν υπερβαίνει τους 24 μήνες και ότι το πρόσωπο αυτό δεν έχει αποσταλεί σε αντικατάσταση άλλου αποσπασμένου.». 6) Στο άρθρο 13, η παράγραφος 1 αντικαθίσταται από το ακόλουθο κείμενο: «1. Το πρόσωπο που ασκεί κανονικά μισθωτή δραστηριότητα σε δύο ή περισσότερα κράτη μέλη υπάγεται: α) στη νομοθεσία του κράτους μέλους κατοικίας εφόσον ασκεί ουσιώδες μέρος της δραστηριότητας στο εν λόγω κράτος μέλος· ή β) εφόσον δεν ασκεί ουσιώδες μέρος της δραστηριότητας στο κράτος μέλος κατοικίας: i) στη νομοθεσία του κράτους μέλους στο οποίο ευρίσκεται η έδρα ή ο τόπος δραστηριοτήτων της επιχείρησης ή του εργοδότη, εάν απασχολείται από μία επιχείρηση ή έναν εργοδότη· ή ii) στη νομοθεσία του κράτους μέλους στο οποίο ευρίσκεται η έδρα ή ο τόπος δραστηριοτήτων της επιχείρησης ή του εργοδότη, εάν απασχολείται από δύο ή περισσότερες επιχειρήσεις ή εργοδότες που έχουν την έδρα ή τον τόπο δραστηριοτήτων τους σε ένα μόνο κράτος μέλος· ή iii) στη νομοθεσία του κράτους μέλους στο οποίο ευρίσκεται η έδρα ή ο τόπος δραστηριοτήτων της επιχείρησης ή του εργοδότη, άλλο από το κράτος μέλος κατοικίας, εάν απασχολείται από δύο ή περισσότερες επιχειρήσεις ή εργοδότες που έχουν την έδρα ή τον τόπο δραστηριοτήτων της επιχείρησής τους σε δύο κράτη μέλη, ένα εκ των οποίων είναι το κράτος μέλος κατοικίας· ή iv) στη νομοθεσία του κράτους μέλους κατοικίας, εάν απασχολείται από δύο ή περισσότερες επιχειρήσεις ή εργοδότες και τουλάχιστον δύο εξ αυτών έχουν την έδρα ή τον τόπο δραστηριοτήτων τους σε διαφορετικά κράτη μέλη, άλλο από το κράτος μέλος κατοικίας.». 7) Στο άρθρο 36, η παράγραφος 2α αντικαθίσταται από το ακόλουθο κείμενο: «2α. Ο αρμόδιος φορέας δεν μπορεί να αρνηθεί να χορηγήσει την έγκριση κατά το άρθρο 20 παράγραφος 1, σε πρόσωπο που υπέστη εργατικό ατύχημα ή εκδήλωσε επαγγελματική ασθένεια και δικαιούται παροχές από τον εν λόγω φορέα, αν η κατάλληλη για την κατάστασή του θεραπεία δεν μπορεί να του χορηγηθεί στο έδαφος του κράτους μέλους στο οποίο κατοικεί, μέσα σε δικαιολογημένο από ιατρικής απόψεως χρονικό διάστημα, λαμβανομένης υπόψη της τρέχουσας κατάστασης της υγείας του και της πιθανής εξέλιξης της ασθένειας.». 8) Το άρθρο 63 αντικαθίσταται από το ακόλουθο κείμενο: «Άρθρο 63 Ειδική διάταξη για τη μη εφαρμογή της ρήτρας κατοικίας Για τους σκοπούς του παρόντος κεφαλαίου, το άρθρο 7 εφαρμόζεται μόνο στις περιπτώσεις που προβλέπονται στα άρθρα 64, 65 και 65α και εντός των αναφερόμενων σε αυτά ορίων.». 9) Παρεμβάλλεται το ακόλουθο άρθρο: «Άρθρο 65α Ειδικές διατάξεις για μη μισθωτούς μεθοριακούς εργαζόμενους που έχουν περιέλθει σε πλήρη ανεργία, εφόσον το κράτος μέλος κατοικίας δεν καλύπτει τους μη μισθωτούς με σύστημα επιδομάτων ανεργίας 1. Κατά παρέκκλιση από το άρθρο 65, πλήρως άνεργος ο οποίος, ως μεθοριακός εργαζόμενος, έχει συμπληρώσει πολύ πρόσφατα περιόδους ασφάλισης ως μη μισθωτός ή περιόδους μη μισθωτής δραστηριότητας που αναγνωρίζονται για τους σκοπούς της χορήγησης παροχών ανεργίας σε κράτος μέλος διαφορετικό από το κράτος μέλος κατοικίας του και του οποίου το κράτος μέλος κατοικίας έχει υποβάλει κοινοποίηση ότι δεν υπάρχει δυνατότητα κάλυψης για καμία κατηγορία μη μισθωτών από το σύστημα παροχών ανεργίας του κράτους αυτού, εγγράφεται στις υπηρεσίες απασχόλησης του κράτους μέλους στο οποίο άσκησε την τελευταία του μη μισθωτή δραστηριότητα και όταν αιτείται παροχών εξακολουθεί να συμμορφώνεται με τους όρους της νομοθεσίας του τελευταίου αυτού κράτους μέλους. Ο πλήρως άνεργος μπορεί, συμπληρωματικά, να τίθεται ο ίδιος στη διάθεση των υπηρεσιών απασχόλησης του κράτους μέλους κατοικίας. 2. Οι παροχές παρέχονται στον πλήρως άνεργο της παραγράφου 1 από το κράτος μέλος στη νομοθεσία του οποίου υπαγόταν για τελευταία φορά, σύμφωνα με τη νομοθεσία που εφαρμόζει το εν λόγω κράτος μέλος. 3. Εάν ο πλήρως άνεργος που αναφέρεται στην παράγραφο 1 δεν επιθυμεί να τεθεί ή να παραμείνει στη διάθεση των υπηρεσιών απασχόλησης του κράτους μέλους της τελευταίας δραστηριότητας αφού έχει εγγραφεί εκεί και επιθυμεί να αναζητήσει εργασία στο κράτος μέλος κατοικίας, εφαρμόζεται τηρουμένων των αναλογιών το άρθρο 64, με εξαίρεση το άρθρο 64 παράγραφος 1 στοιχείο α). Ο αρμόδιος φορέας μπορεί να παρατείνει την περίοδο που αναφέρεται στην πρώτη περίοδο του άρθρου 64 παράγραφος 1 στοιχείο γ) μέχρι το τέλος της περιόδου κατά την οποία οφείλονται επιδόματα.». 10) Στο άρθρο 71, η παράγραφος 2 αντικαθίσταται από το ακόλουθο κείμενο: «2. Η διοικητική επιτροπή αποφασίζει με ειδική πλειοψηφία, όπως ορίζεται στις Συνθήκες, με εξαίρεση την περίπτωση που εγκρίνει το καταστατικό της το οποίο καταρτίζεται με κοινή συμφωνία των μελών της. Οι αποφάσεις σε θέματα ερμηνείας που αναφέρονται στο άρθρο 72 στοιχείο α) λαμβάνουν την απαιτούμενη δημοσιότητα.». 11) Παρεμβάλλεται το ακόλουθο άρθρο: «Άρθρο 87α Μεταβατική διάταξη για την εφαρμογή του κανονισμού (ΕΕ) αριθ. 465/2012 1. Εάν συνεπεία της έναρξης ισχύος του κανονισμού (ΕΕ) αριθ. 465/2012, σύμφωνα με τον τίτλο II του παρόντος κανονισμού, ένα πρόσωπο υπόκειται στη νομοθεσία κράτους μέλους διαφορετικού από το κράτος μέλος στο οποίο βρισκόταν πριν από την έναρξη ισχύος, η νομοθεσία του κράτους μέλους που εφαρμόζεται πριν την ημερομηνία αυτή εξακολουθεί να εφαρμόζεται για μεταβατική περίοδο η οποία διαρκεί όσο χρονικό διάστημα η σχετική κατάσταση δεν αλλάζει και, σε κάθε περίπτωση, έως δέκα έτη από την ημερομηνία έναρξης ισχύος του κανονισμού (ΕΕ) αριθ. 465/2012. Το εν λόγω πρόσωπο δύναται να ζητά να παύσει να εφαρμόζεται πλέον στην περίπτωσή του η μεταβατική περίοδος. Η αίτηση αυτή υποβάλλεται στον φορέα που καθορίζεται από την αρμόδια αρχή του κράτους μέλους κατοικίας. Οι αιτήσεις που υποβάλλονται έως τις 29 Σεπτεμβρίου 2012 θεωρείται ότι παράγουν αποτελέσματα από τις 28 Ιουνίου 2012. Οι αιτήσεις που υποβάλλονται μετά τις 29 Σεπτεμβρίου 2012 παράγουν αποτελέσματα την πρώτη μέρα του μήνα που έπεται της ημερομηνίας υποβολής τους. 2. Όχι αργότερα από τις 29 Ιουνίου 2014, η διοικητική επιτροπή αξιολογεί την εφαρμογή των διατάξεων που περιέχονται στο άρθρο 65α του παρόντος κανονισμού και υποβάλλει έκθεση σχετικά με την εφαρμογή τους. Βάσει της έκθεσης αυτής, η Ευρωπαϊκή Επιτροπή δύναται, κατά περίπτωση, να υποβάλει προτάσεις τροποποιήσεων των διατάξεων αυτών.». 12) Τα παραρτήματα X και XI τροποποιούνται σύμφωνα με το παράρτημα του παρόντος κανονισμού. Άρθρο 2 Ο κανονισμός (ΕΚ) αριθ. 987/2009 τροποποιείται ως εξής: 1) στο άρθρο 6 παράγραφος 1, τα στοιχεία β) και γ) αντικαθίστανται από το ακόλουθο κείμενο: «β) νομοθεσία του κράτους μέλους κατοικίας αν ο ενδιαφερόμενος είναι μισθωτός ή μη μισθωτός σε δύο ή περισσότερα κράτη μέλη και ασκεί μέρος της δραστηριότητας ή των δραστηριοτήτων του στο κράτος μέλος της κατοικίας ή αν ο ενδιαφερόμενος δεν είναι ούτε μισθωτός ούτε μη μισθωτός· γ) σε όλες τις άλλες περιπτώσεις, η νομοθεσία του κράτους μέλους του οποίου η νομοθεσία ζητήθηκε να εφαρμοστεί κατά πρώτον, εάν ο ενδιαφερόμενος ασκεί δραστηριότητα, ή δραστηριότητες, σε δύο ή περισσότερα κράτη μέλη.»· 2) το άρθρο 14 τροποποιείται ως εξής: α) Η παράγραφος 5 αντικαθίσταται από το ακόλουθο κείμενο: «5. Για τους σκοπούς της εφαρμογής του άρθρου 13 παράγραφος 1 του βασικού κανονισμού, ως πρόσωπο που ασκεί κανονικά μισθωτή δραστηριότητα σε δύο ή περισσότερα κράτη μέλη νοείται το πρόσωπο που, ταυτόχρονα ή εναλλάξ, ασκεί, για την ίδια επιχείρηση ή εργοδότη ή για διάφορες επιχειρήσεις ή εργοδότες, μια ή περισσότερες χωριστές δραστηριότητες σε δύο ή περισσότερα κράτη μέλη.»· β) παρεμβάλλονται οι ακόλουθες παράγραφοι: «5α. Για τους σκοπούς της εφαρμογής του τίτλου II του βασικού κανονισμού, ως “έδρα ή τόπος δραστηριοτήτων”, νοείται η έδρα ή ο τόπος δραστηριοτήτων όπου λαμβάνονται σημαντικές αποφάσεις της επιχείρησης και εκτελούνται οι λειτουργίες της κεντρικής της διοίκησης. Για τους σκοπούς του άρθρου 13 παράγραφος 1 του βασικού κανονισμού, ο απασχολούμενος ως μέλος προσωπικού πτήσης ή ως μέλος πληρώματος θαλάμου επιβατών που εκτελεί υπηρεσίες μεταφοράς επιβατών ή φορτίου σε δύο ή περισσότερα κράτη μέλη, υπόκειται στη νομοθεσία του κράτους μέλους στο οποίο ευρίσκεται η έδρα βάσης, όπως ορίζεται στο παράρτημα III του κανονισμού (ΕΟΚ) αριθ. 3992/91του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (6)·. 5β. Περιθωριακές δραστηριότητες δεν λαμβάνονται υπόψη για τον σκοπό προσδιορισμού της εφαρμοστέας νομοθεσίας δυνάμει του άρθρου 13 του βασικού κανονισμού. Το άρθρο 16 του κανονισμού εφαρμογής εφαρμόζεται σε όλες τις περιπτώσεις που εμπίπτουν στο άρθρο αυτό. 3) στο άρθρο 15 παράγραφος 1, η δεύτερη περίοδος αντικαθίσταται από το ακόλουθο κείμενο: «Ο εν λόγω φορέας εκδίδει στον ενδιαφερόμενο το πιστοποιητικό που αναφέρεται στο άρθρο 19 παράγραφος 2 του εκτελεστικού κανονισμού και καθιστά αμελλητί διαθέσιμες τις πληροφορίες σχετικά με τη νομοθεσία που εφαρμόζεται στον ενδιαφερόμενο, σύμφωνα με το άρθρο 11 παράγραφος 3 στοιχείο β) ή το άρθρο 12 του βασικού κανονισμού, στον φορέα που έχει ορίσει η αρμόδια αρχή του κράτους μέλους στο οποίο ασκείται η δραστηριότητα.»· 4) στο άρθρο 54, η παράγραφος 2 αντικαθίσταται από το ακόλουθο κείμενο: «2. Για τους σκοπούς της εφαρμογής του άρθρου 62 παράγραφος 3 του βασικού κανονισμού, ο αρμόδιος φορέας του κράτους μέλους στη νομοθεσία του οποίου είχε υπαχθεί ο ενδιαφερόμενος κατά την τελευταία μισθωτή ή μη μισθωτή δραστηριότητά του, κοινοποιεί, αμελλητί, στο φορέα του τόπου κατοικίας και ύστερα από αίτησή του, όλες τις απαραίτητες πληροφορίες για τον υπολογισμό των επιδομάτων ανεργίας που είναι δυνατό να λάβει στο κράτος μέλος στο οποίο ευρίσκεται, και ιδίως το ποσό του μισθού ή του επαγγελματικού εισοδήματος που εισέπραξε ο ενδιαφερόμενος.»· 5) το άρθρο 55 τροποποιείται ως εξής: α) στην παράγραφο 1, το πρώτο εδάφιο αντικαθίσταται από το ακόλουθο κείμενο: «1. Για να καλύπτεται από το άρθρο 64 ή το άρθρο 65α του βασικού κανονισμού, ο άνεργος ο οποίος μεταβαίνει σε άλλο κράτος μέλος ενημερώνει, πριν από την αναχώρησή του, τον αρμόδιο φορέα και ζητεί από αυτόν έγγραφο που πιστοποιεί ότι εξακολουθεί να δικαιούται επιδόματα υπό τις προϋποθέσεις που ορίζονται στο άρθρο 64 παράγραφος 1 στοιχείο β) του βασικού κανονισμού.»· β) προστίθεται η ακόλουθη παράγραφος: «7. Οι παράγραφοι 2 έως 6 εφαρμόζονται τηρουμένων των αναλογιών στην κατάσταση που καλύπτεται από το άρθρο 65α παράγραφος 3 του βασικού κανονισμού.»· 6) στο άρθρο 56, οι παράγραφοι 1 και 2 αντικαθίστανται από το ακόλουθο κείμενο: «1. Όταν ο άνεργος αποφασίζει, σύμφωνα με το άρθρο 65 παράγραφος 2 ή το άρθρο 65α παράγραφος 1 του βασικού κανονισμού, να τεθεί επίσης στη διάθεση των υπηρεσιών απασχόλησης στο κράτος μέλος που δεν χορηγεί τα επιδόματα, μέσω της εγγραφής του εκεί ως ατόμου που αναζητεί εργασία, ενημερώνει σχετικά τον φορέα και τις υπηρεσίες απασχόλησης του κράτους μέλους που χορηγεί τα επιδόματα. Κατόπιν αίτησης των υπηρεσιών απασχόλησης του κράτους μέλους που δεν χορηγεί τα επιδόματα, οι υπηρεσίες απασχόλησης στο κράτος μέλος που χορηγεί τα επιδόματα, διαβιβάζουν τις απαιτούμενες πληροφορίες σχετικά με την εγγραφή και την αναζήτηση απασχόλησης του ανέργου. 2. Όταν η νομοθεσία που εφαρμόζεται στα ενδιαφερόμενα κράτη μέλη απαιτεί την εκπλήρωση ορισμένων υποχρεώσεων και/ή δραστηριοτήτων αναζήτησης απασχόλησης από τον άνεργο, έχουν προτεραιότητα οι υποχρεώσεις του ανέργου και/ή οι δραστηριότητές του για αναζήτηση απασχόλησης στο κράτος μέλος που χορηγεί τα επιδόματα. Η μη εκπλήρωση όλων των υποχρεώσεων και/ή των δραστηριοτήτων αναζήτησης απασχόλησης εκ μέρους του ανέργου στο κράτος μέλος που δεν χορηγεί τα επιδόματα, δεν επηρεάζει τα επιδόματα που του χορηγούνται στο άλλο κράτος μέλος.». Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 22 Μαΐου 2012.

Κοινωνική ασφάλιση

Κοινωνική προστασία

ΚΟΙΝΩΝΙΚΑ ΘΕΜΑΤΑ

Ιδιωτικό Διεθνές Δίκαιο


ΑΠΌΦΑΣΗ ΤΟΥ ΣΥΜΒΟΥΛΊΟΥ της 19ης Δεκεμβρίου 2011 σχετικά με το ειδικό πρόγραμμα προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012 έως 2013) της Ευρωπαϊκής Κοινότητας Ατομικής Ενέργειας (2012/95/Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7, Έχοντας υπόψη την πρόταση της Ευρωπαϊκής Επιτροπής, η οποία υπεβλήθη κατόπιν διαβούλευσης με την επιστημονική και τεχνική επιτροπή, Έχοντας υπόψη τη γνώμη του Ευρωπαϊκού Κοινοβουλίου (1), Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (2), Εκτιμώντας τα ακόλουθα: (1) Σύμφωνα με την απόφαση 2012/93/Ευρατόμ του Συμβουλίου, της 19ης Δεκεμβρίου 2011, για το πρόγραμμα-πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (2012-2013) (3), εφεξής «το πρόγραμμα-πλαίσιο», το πρόγραμμα-πλαίσιο υλοποιείται μέσω ειδικών προγραμμάτων, τα οποία ορίζουν τους λεπτομερείς κανόνες εφαρμογής τους, προσδιορίζουν τη διάρκειά τους και παρέχουν τα μέσα που θεωρούνται αναγκαία. (2) Το πρόγραμμα-πλαίσιο περιλαμβάνει δύο τύπους δραστηριοτήτων: έμμεσες ερευνητικές δράσεις με αντικείμενο την ενέργεια σύντηξης, την πυρηνική σχάση, την ασφάλεια και την ακτινοπροστασία, και άμεσες δράσεις για δραστηριότητες του Κοινού Κέντρου Ερευνών (JRC) στο πεδίο της διαχείρισης πυρηνικών αποβλήτων, των επιπτώσεων στο περιβάλλον, της ασφάλειας και προστασίας, ειδικότερα σε σχέση με πυρηνικά συμβάντα και λαμβανομένων υπόψη διδαγμάτων που αντλούνται από προηγούμενες εμπειρίες. Οι άμεσες δράσεις θα πρέπει να υλοποιηθούν μέσω του παρόντος ειδικού προγράμματος. (3) Το JRC θα πρέπει να υλοποιεί τις δραστηριότητες έρευνας και εκπαίδευσης που διεξάγονται μέσω των «άμεσων δράσεων» στο πλαίσιο του παρόντος ειδικού προγράμματος. (4) Κατά την επιτέλεση της αποστολής του, το JRC θα πρέπει να παρέχει πελατοκεντρική επιστημονική και τεχνική υποστήριξη στη διαδικασία χάραξης πολιτικής της Ένωσης, εξασφαλίζοντας την υποστήριξη της εφαρμογής και της παρακολούθησης των υφιστάμενων πολιτικών και ανταποκρινόμενο σε νέες πολιτικές απαιτήσεις. Προκειμένου να φέρει εις πέρας την αποστολή του, το JRC θα πρέπει να διεξάγει έρευνα ανώτατου ευρωπαϊκού επιπέδου, με ταυτόχρονη διατήρηση του δικού του επιπέδου επιστημονικής αριστείας. (5) Κατά την υλοποίηση του παρόντος ειδικού προγράμματος, θα πρέπει να δοθεί έμφαση στην ενίσχυση της κινητικότητας και της εκπαίδευσης των ερευνητών, καθώς και στην προώθηση της καινοτομίας στην Ένωση. Συγκεκριμένα, το JRC θα πρέπει να αναπτύξει κατάλληλες εκπαιδευτικές δραστηριότητες στον τομέα της πυρηνικής ασφάλειας και προστασίας. (6) Το παρόν ειδικό πρόγραμμα θα πρέπει να υλοποιηθεί με ευελιξία, αποτελεσματικότητα και διαφάνεια, λαμβάνοντας υπόψη τις σχετικές ανάγκες των χρηστών του JRC και τις ενωσιακές πολιτικές, με παράλληλη προστασία των οικονομικών συμφερόντων της Ευρωπαϊκής Ένωσης. Οι ερευνητικές δραστηριότητες που διεξάγονται βάσει του παρόντος ειδικού προγράμματος θα πρέπει, κατά περίπτωση, να προσαρμόζονται στις ανάγκες αυτές και στις επιστημονικές και τεχνολογικές εξελίξεις και να αποσκοπούν στην επίτευξη επιστημονικής αριστείας. (7) Για την υλοποίηση του παρόντος ειδικού προγράμματος, η συνεργασία που προβλέπεται στη συμφωνία για τον Ευρωπαϊκό Οικονομικό Χώρο ή σε συμφωνία σύνδεσης ενδέχεται να συμπληρωθεί με διεθνή συνεργασία με τρίτες χώρες και διεθνείς οργανισμούς, ιδίως βάσει του άρθρου 2 στοιχείο η) και τα άρθρα 101 και 102 της Συνθήκης. (8) Στο πλαίσιο των δραστηριοτήτων διεύρυνσης και ένταξης, το JRC σκοπεύει να προωθήσει την ένταξη των οργανισμών και των ερευνητών των νέων κρατών μελών στις δραστηριότητές του, ιδίως για την υλοποίηση του επιστημονικού και τεχνολογικού σκέλους του ενωσιακού κεκτημένου, καθώς και την ενίσχυση της συνεργασίας με οργανισμούς και ερευνητές από τις υπό ένταξη και τις υποψήφιες προς ένταξη χώρες. Θα πρέπει επίσης να προβλεφθεί προοδευτικό άνοιγμα προς τις γειτονικές χώρες, ιδιαιτέρως σε θέματα προτεραιότητας της ευρωπαϊκής πολιτικής γειτονίας. (9) Το JRC θα πρέπει να συνεχίσει να αποδίδει πρόσθετους πόρους μέσω ανταγωνιστικών δραστηριοτήτων. Σε αυτές περιλαμβάνονται η συμμετοχή σε έμμεσες δράσεις του προγράμματος-πλαισίου, εργασίες για λογαριασμό τρίτων και, σε μικρότερο βαθμό, η αξιοποίηση της διανοητικής ιδιοκτησίας. (10) Η χρηστή δημοσιονομική διαχείριση του παρόντος ειδικού προγράμματος και της υλοποίησής του θα πρέπει να διασφαλίζεται με αποτελεσματικό και εύχρηστο τρόπο, με παράλληλη κατοχύρωση της ασφάλειας δικαίου και της προσβασιμότητας στα αποτελέσματα του προγράμματος για όλους τους συμμετέχοντες, σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5). (11) Θα πρέπει να ληφθούν τα ενδεδειγμένα μέτρα -αναλογικώς προς τα οικονομικά συμφέροντα της Ευρωπαϊκής Ένωσης- για την παρακολούθηση της αποτελεσματικότητας τόσο της παρεχόμενης οικονομικής στήριξης όσο και της χρήσης των σχετικών κονδυλίων, προκειμένου να αποφεύγονται παρατυπίες και απάτες. Θα πρέπει επίσης να ληφθούν τα αναγκαία μέτρα για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων σύμφωνα με τον κανονισμό (ΕΚ, Ευρατόμ) αριθ. 1605/2002, τον κανονισμό (ΕΚ, Ευρατόμ) αριθ. 2342/2002, τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (6), τον κανονισμό (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (7) και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαρτίου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (8). (12) Η Επιτροπή θα πρέπει να μεριμνήσει, εν ευθέτω χρόνω, για τη διενέργεια ανεξάρτητης αξιολόγησης των δραστηριοτήτων που διεξάγονται στα πεδία που καλύπτει το παρόν ειδικό πρόγραμμα. (13) Οι ερευνητικές δραστηριότητες που διεξάγονται βάσει του παρόντος ειδικού προγράμματος θα πρέπει να τηρούν τις θεμελιώδεις αρχές δεοντολογίας, συμπεριλαμβανομένων εκείνων που αντανακλώνται στον Χάρτη Θεμελιωδών Δικαιωμάτων της Ευρωπαϊκής Ένωσης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το ειδικό πρόγραμμα προς εκτέλεση με άμεσες δράσεις από το Κοινό Κέντρο Ερευνών (JRC), με το οποίο υλοποιείται το πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας, (εφεξής «το ειδικό πρόγραμμα»), υιοθετείται για την περίοδο από 1ης Ιανουαρίου 2012 έως 31 Δεκεμβρίου 2013. Άρθρο 2 Στο ειδικό πρόγραμμα καθορίζονται οι δραστηριότητες στο πεδίο των πυρηνικών δράσεων του JRC, με τις οποίες υποστηρίζονται οι πάσης φύσεως ερευνητικές δραστηριότητες που διεξάγονται στο πλαίσιο διακρατικής συνεργασίας στους ακόλουθους θεματικούς τομείς: α) διαχείριση πυρηνικών αποβλήτων, επιπτώσεις στο περιβάλλον και βασικές γνώσεις· β) πυρηνική ασφάλεια συστημάτων αντιδραστήρων που παρουσιάζουν ενδιαφέρον για την Ευρώπη· γ) πυρηνική προστασία (περιλαμβάνονται πυρηνικές διασφαλίσεις, μη διάδοση των πυρηνικών όπλων, καταπολέμηση λαθρεμπορίου και πυρηνική εγκληματολογία). Οι στόχοι και οι γενικές γραμμές των αναφερόμενων στην πρώτη παράγραφο δραστηριοτήτων παρατίθενται στο παράρτημα. Άρθρο 3 Σύμφωνα με το άρθρο 3 της απόφασης 2012/93/Ευρατόμ, το μέγιστο ποσό για την εκτέλεση του ειδικού προγράμματος είναι 233 216 000 ευρώ. Άρθρο 4 Όλες οι ερευνητικές δραστηριότητες που διεξάγονται βάσει του ειδικού προγράμματος εκτελούνται σύμφωνα με θεμελιώδεις αρχές δεοντολογίας. Άρθρο 5 Το ειδικό πρόγραμμα υλοποιείται μέσω άμεσων δράσεων, όπως προβλέπεται στο παράρτημα II της απόφασης 2012/93/Ευρατόμ. Άρθρο 6 1. Η Επιτροπή καταρτίζει πολυετές πρόγραμμα εργασιών για την υλοποίηση του ειδικού προγράμματος, στο οποίο καθορίζονται λεπτομερέστερα οι στόχοι και οι επιστημονικές και τεχνολογικές προτεραιότητες που εκτίθενται στο παράρτημα, καθώς και το χρονοδιάγραμμα υλοποίησης. 2. Το πολυετές πρόγραμμα εργασιών συνεκτιμά συναφείς ερευνητικές δραστηριότητες που διεξάγονται στα κράτη μέλη, σε συνδεδεμένες χώρες, καθώς και σε ευρωπαϊκούς και διεθνείς οργανισμούς. Το πρόγραμμα εργασιών επικαιροποιείται, κατά περίπτωση. Άρθρο 7 Η Επιτροπή μεριμνά για τη διενέργεια της ανεξάρτητης παρακολούθησης, αξιολόγησης και επανεξέτασης που προβλέπονται στο άρθρο 6 της απόφασης 2012/93/Ευρατόμ, προς εκτέλεση όσον αφορά τις δραστηριότητες οι οποίες διεξάγονται στους τομείς που καλύπτει το ειδικό πρόγραμμα. Άρθρο 8 Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, 19 Δεκεμβρίου 2011.

Πυρηνική βιομηχανία


ΚΑΝΟΝΙΣΜΌΣ (ΕΕ) αριθ. 184/2011 ΤΗΣ ΕΠΙΤΡΟΠΉΣ της 25ης Φεβρουαρίου 2011 για την έγκριση του Bacillus subtilis C-3102 (DSM 15544) ως πρόσθετης ύλης ζωοτροφών για τα κοτόπουλα ωοπαραγωγής, τις γαλοπούλες, τα μικρά είδη πτηνών και άλλα διακοσμητικά πτηνά και πτερωτά θηράματα (κάτοχος της έγκρισης είναι η εταιρεία Calpis Co. Ltd. Japan, εκπροσωπούμενη από την αντιπροσωπεία Calpis Co. Ltd. Europe) (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2, Εκτιμώντας τα ακόλουθα: (1) Ο κανονισμός (ΕΚ) αριθ. 1831/2003 προβλέπει τη χορήγηση έγκρισης για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της έγκρισης αυτής. (2) Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης έγκρισης για το παρασκεύασμα που ορίζεται στο παράρτημα του παρόντος κανονισμού. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003. (3) Η αίτηση αφορά την έγκριση μιας νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για τα κοτόπουλα ωοπαραγωγής, τις γαλοπούλες και τα μικρά είδη πτηνών, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες». (4) Η χρήση του Bacillus subtilis C-3102 (DSM 15544) έχει εγκριθεί για δέκα χρόνια για τα κοτόπουλα προς πάχυνση με τον κανονισμό (ΕΚ) αριθ. 1444/2006 της Επιτροπής (2) και για τα απογαλακτισμένα χοιρίδια με τον κανονισμό (ΕΕ) αριθ. 333/2010 της Επιτροπής (3). (5) Υποβλήθηκαν νέα στοιχεία για την υποστήριξη της αίτησης έγκρισης του παρασκευάσματος για τα κοτόπουλα ωοπαραγωγής, τις γαλοπούλες και τα μικρά είδη πτηνών. Από τη γνώμη της Ευρωπαϊκής Αρχής για την Ασφάλεια των Τροφίμων («η Αρχή»), της 5ης Οκτωβρίου 2010 (4), προκύπτει ότι το παρασκεύασμα Bacillus subtilis C-3102 (DSM 15544), υπό τους προτεινόμενους όρους χρήσης, δεν έχει ανεπιθύμητες ενέργειες στην υγεία των ζώων, στην υγεία του ανθρώπου ή στο περιβάλλον και ότι η χρησιμοποίηση του εν λόγω παρασκευάσματος βελτιώνει την πρόσληψη βάρους των ειδών-στόχων. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση της πρόσθετης ύλης στην αγορά. Η Αρχή επαλήθευσε επίσης την έκθεση σχετικά με αναλυτική μέθοδο της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003. (6) Στην αξιολόγηση του Bacillus subtilis C-3102 (DSM 15544) επισημαίνεται ότι ικανοποιούνται οι όροι έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 2011.

Πολιτική για την υγεία


ΑΠΌΦΑΣΗ 2011/858/ΚΕΠΠΑ ΤΟΥ ΣΥΜΒΟΥΛΊΟΥ της 19ης Δεκεμβρίου 2011 σχετικά με την τροποποίηση και παράταση της απόφασης 2010/784/ΚΕΠΠΑ, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28, 42 παράγραφος 4 και 43 παράγραφος 2, Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, Εκτιμώντας τα ακόλουθα: (1) Στις 14 Νοεμβρίου 2005 το Συμβούλιο ενέκρινε την κοινή δράση 2005/797/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (1) (EUPOL COPPS), η οποία παρατάθηκε για τελευταία φορά με την απόφαση 2009/955/ΚΕΠΠΑ του Συμβουλίου (2) και έληξε στις 31 Δεκεμβρίου 2010. (2) Στις 17 Δεκεμβρίου 2010 το Συμβούλιο εξέδωσε την απόφαση 2010/784/ΚΕΠΠΑ του Συμβουλίου με την οποία συνεχίστηκε από 1ης Ιανουαρίου 2011 η αστυνομική αποστολή της Ευρωπαϊκής Ένωσης για τα παλαιστινιακά εδάφη, που λήγει την 31η Δεκεμβρίου 2011 (3). (3) Στις 8 Νοεμβρίου 2011 η Επιτροπή Πολιτικής και Ασφάλειας (ΕΠΑ) συνέστησε την τεχνική παράταση της EUPOL COPPS για έξι μήνες. (4) Η EUPOL COPPS θα πρέπει να παραταθεί περαιτέρω από την 1η Ιανουαρίου 2012 μέχρι τις 30 Ιουνίου 2012 βάσει της τρέχουσας εντολής. (5) Είναι επίσης σκόπιμο να καθορισθεί το ποσό δημοσιονομικής αναφοράς για την κάλυψη των δαπανών που συνδέονται με την EUPOL COPPS για την περίοδο από 1 Ιανουαρίου 2012 έως 30 Ιουνίου 2012. (6) Η EUPOL COPPS θα διεξάγεται σε περιστάσεις που μπορεί να επιδεινωθούν και να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης για την Ευρωπαϊκή Ένωση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2010/784/ΚΕΠΠΑ τροποποιείται ως εξής: 1. Το άρθρο 12 αντικαθίσταται από το ακόλουθο κείμενο: «Άρθρο 12 1. Ο Διοικητής Μη Στρατιωτικών Επιχειρήσεων διευθύνει τον προγραμματισμό μέτρων ασφαλείας του Αρχηγού αποστολής και μεριμνά για την κατάλληλη και αποτελεσματική διεξαγωγή της EUPOL COPPS σύμφωνα με τα άρθρα 5, 6 και 9 και σε συντονισμό με τη Διεύθυνση Ασφαλείας της Ευρωπαϊκής Υπηρεσίας Εξωτερικής Δράσης (ΕΥΕΔ). 2. Ο Αρχηγός αποστολής είναι υπεύθυνος για την ασφάλεια της EUPOL COPPS και για τη συμμόρφωση με στοιχειώδεις απαιτήσεις ασφαλείας για την εκτέλεση της EUPOL COPPS, σύμφωνα με την πολιτική της 'Ενωσης για την ασφάλεια του προσωπικού που αναπτύσσεται εκτός της 'Ενωσης στα πλαίσια επιχειρήσεων, δυνάμει του Τίτλου V της Συνθήκης και σύμφωνα με τα συνοδευτικά έγγραφα. 3. Ο Αρχηγός αποστολής επικουρείται από ανώτερο αξιωματικό ασφαλείας της αποστολής (SMSO), ο οποίος υποβάλλει εκθέσεις στον Αρχηγό αποστολής και επίσης διατηρεί στενή σχέση σε λειτουργικό επίπεδο με τη Διεύθυνση Ασφαλείας της ΕΥΕΔ. 4. Το προσωπικό της EUPOL COPPS ακολουθεί υποχρεωτική εκπαίδευση για τα μέτρα ασφαλείας πριν αναλάβει τα καθήκοντά του, σύμφωνα με το OPLAN. Παρέχεται επίσης τακτική επανεκπαίδευση στο θέατρο των επιχειρήσεων που οργανώνεται από τον SMSO». 2. Το άρθρο 13 παράγραφος 1 αντικαθίσταται από το ακόλουθο κείμενο: «1. Το ποσό δημοσιονομικής αναφοράς που προορίζεται να καλύψει τις δαπάνες της EUPOL COPPS για την περίοδο από 1 Ιανουαρίου 2011 έως 31 Δεκεμβρίου 2011 ανέρχεται σε 8 250 000 EUR. Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUPOL COPPS για την περίοδο από 1 Ιανουαρίου 2012 έως τον Ιούνιο του 2012 ανέρχεται σε 4 750 000 EUR». 3. Στο άρθρο 16, η παράγραφος 2 αντικαθίσταται από το ακόλουθο κείμενο: «Λήγει στις 30 Ιουνίου 2012». Άρθρο 2 Η παρούσα απόφαση αρχίζει να ισχύει την ημερομηνία έκδοσής της. Εφαρμόζεται από την 1η Ιανουαρίου 2012. Βρυξέλλες, 19 Δεκεμβρίου 2011.

Δημόσια ασφάλεια